AF 2013 - SANI JADI 'MANGSA' PERTAMA

Konsert Akademi Fantasia (AF 2013) terbitan Astro yang memulakan tirai perebutan antara 12 peserta semalam menyaksikan Kamsani Jumahat atau Sani tersingkir. Beliau adalah peserta dari Singapura yang awalnya menjadi pilihan kerana suaranya yang nyaring.

Bagaimanapun, duo lelaki iaitu Mohd Azhar Osman, 25, dan Hal Husaini Razmi, 25, (Azhael) mengungguli persembahan pada malam itu yang disiarkan secara langsung dari Auditorium Cempaka Sari, Perbadanan Putrajaya yang dihoskan oleh Zizan Razak.

Pengkritik tetap pada malam itu terdiri daripada komposer Roslan Aziz, Pelakon Sharifah Amani dan Penyanyi dan komposer Edry KRU.

Tenaga pengajar utama pula ialah Datuk Siti Nurhaliza, Melly Goeslow dan Faizal Tahir.

Untuk info, kini hanya sebelas peserta yang bakal bersaing minggu hadapan iaitu Nur Nabila Razali (Nabila), 21, Nur Aisyah Aziz (Aisyah), 19, Siti Ruhailah Hussein (Indah), 23, Rasmawatie Mohd Thamrin (Nona), 18, dan Nadia Amira Othman, 20, Chin Teik Meng (Darren), 21, Muhammad Ikhtiman Che Ismail (Iman), 23, Abdul Suhadah Unding (Suhada), 21, dan Mohd Faizul Sani, 28 dan peserta duo perempuan iaitu Irsa Sahabuddin, 26, dan Irmiza Sahabuddin, 23, (Irmisa).


TOMOK KALAHKAN ADIRA - MUNCUL JUARA MINGGU KEDUA 'KARAOKE SUPERSTAR'

"Terima kasih kepada peminat saya. Saya rasa sudah nak dekat dua tahun saya tidak mempunyai show yang ada peminat, jadi terima kasih semua kerana datang," tutur penyanyi Tomok apabila dia dan geng kelab peminatnya berjaya menjadi juara untuk minggu kedua program realiti pertandingan nyanyian 'Karaoke Superstar', dengan jumlah kemenangan sebanyak 3 kali daripada lima segmennya, sekaligus mengalahkan penyanyi Adira Suhaimi yang mendapat jumlah kemenangan sebanyak 2 kali.

Kata-kata Tomok itu adalah sebagai penghargaan kepada peminatnya yang tetap menyokongnya setelah negara beralih ke fasa endemik. Pengadilan kedua-dua selebriti untuk minggu kedua ini dilakukan oleh penyanyi legend dan juga juri tetap 'Karaoke Superstar' yang dikenali dengan komen-komen pedasnya, Mummy Mas Idayu dan disertai dengan pelakon dan penyanyi yang hebat, Zul Huzaimy.

Persaingan ini dimulakan dengan segmen pertamanya iaitu Superfans di mana wakil daripada geng peminat masing-masing membuat persembahan yang memukau untuk menang. Kemenangan pusingan pertama ini diberikan kepada peminat daripada geng kelab peminat Adira bernama Khairul Faiz dengan lagunya 'Kesempatan Bagimu'.

Persembahan Khairul yang juga merupakan seorang guru dan fasih berbahasa mandarin menarik perhatian Mummy Mas Idayu yang telah memberi komen yang mengejutkan dirinya sendiri.

Klik untuk gambar besar

"Saya pun tidak sangka. Ini merupakan kali pertama saya menyertai program sebesar ini dan mendapat pujian daripada juri yang memang sangat terkenal dalam Malaysia jadi saya memang bersyukur," ujarnya selepas mendapat pujian daripada Mummy Mas Idayu.

Beralih ke segmen kedua yang dipanggi Karok Uji, persembahan Adira bersama wakil daripada kelab peminatnya sekali lagi berjaya meraih kemenangan dengan lagu 'Selamat Pengantin Baru' nyanyian Anita Sarawak. Kekurangan markah daripada persembahan Tomok bersama peminatnya dengan lagu 'Kenanganku' nyanyian Jeffry Din adalah oleh kerana kesalahan lupa lirik yang dilakukan oleh peminatnya secara tidak sengaja.

Pusingan ketiga iaitu Kuiz Karok Star menampilkan artis dan peminatnya yang perlu memilih jawapan paling tepat dalam kuiz-kuiz yang diberikan untuk menjadi pemenang dalam segmen ini. Geng kelab peminat Tomok akhirnya meraih kemenangan dalam pusingan ini dengan mendapat jumlah markah sebanyak 17 markah, mengalahkan geng kelab peminat Adira yang mendapat jumlah sebanyak 9 markah.

Tomok sekali lagi meraih satu markah tambahan dalam pusingan keempat yang dipanggil Mikrofon Misteri kerana dapat meneka persona selebriti rapatnya yang berada di sebalik tabir dengan betul. Ketepatan ini meletakkan markah yang seri kepada kedua-dua selebriti.

Penilaian terakhir pertandingan nyanyian ala berkaraoke antara mereka bergantung kepada persembahan mesh up mereka dalam segmen Messy Up Star, yang juga merupakan segmen penentuan juara pada minggu kedua ini. Lagu yang dinyanyikan oleh Tomok adalah 'Ku Ada Kamu', manakala Adira Suhaimi pula menyanyikan lagu 'Bagaikan Bidadari'.

Walaupun lambat mengumpul markah, Tomok berjaya memukau para juri dan penonton dengan persembahannya yang meletakkan dia sebagai pemenang segmen terakhir sekaligus menjadi juara untuk minggu kedua Karaoke Superstar. Pentas ini ditutup dengan persembahan Tomok dan Mikrofon Misterinya, Naqiu.

Siapakah yang akan merebut gelaran juara minggu ketiga 'Karaoke Superstar'? Nantikan episod ketiga program pertandingan berkaraoke ini di saluran Astro Ria pada setiap Ahad, jam 9 malam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELIZAD UMUM BEREHAT MENGACARA, MULA JALANI RAWATAN IVF

"Bukan saya berhenti tetapi hari ini (Jumaat) adalah hari terakhir bersama Mingguan Wanita, minggu depan tak ada lagi dah. Pagi esok (Sabtu) saya akan menjalani rawatan IVF. Saya nak semua doakan semoga impian saya termakbul," demikian kata pelakon, pengacara dan penyampai radio, Siti Elizad Sharifuddin ketika siaran langsung di radio Sinar FM.

Elizad mengumumkan bakal berehat seketika daripada mengacarakan rancangan bual bicara Mingguan Wanita bermula Jumaat lalu. Hal itu demi menjalani rawatan kesuburan persenyawaan in-vitro (IVF) bermula pagi Sabtu. Elizad berharap agar dikurniakan cahaya mata tahun ini walaupun pernah menjalani pembedahan membuang ovari sebelah kiri.

Ketika pengumuman itu, rakan sekerja Elizad, Hefny Sahad turut sebak dan mendoakan yang terbaik untuk rawatan tersebut. Sebelum ini, Elizad seringkali menitiskan air mata apabila soal zuriat diutarakan kepadanya. Untuk makluman, Elizad dan suami, Shamsul Baharin Rahman sudah mendirikan rumah tangga sejak 2015 dan masih menantikan zuriat sulung mereka.

Klik untuk gambar besar

www.myartis.com / Sumber & foto: Astro Gempak & Instagram Siti Elizad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPIN & IPIN, 'TOP 5' DI FACEBOOK

Upin dan ipin akhirnya berjaya mendaki tangga kelima carta paling popular (Fictional Character) facebook. Ia sekaligus mengangkat martabat Malaysia di peringkat Antarabangsa dalam menerbitkan produk kartun berkualiti setanding kartun luar negara seperti watak walt disney dan sebagainya.

Peminat Upin dan Ipin paling ramai pastinya di Indonesia memandangkan ia mendapat sambutan baik di sana. Malah satu ketika karakter kartun tersebut pernah dikatakan mahu dibuat patung persembahan agama Hindu di Bali disebabkan popularitinya dikalangan anak-anak mereka.

Klik untuk imej besar...

Syabas diucapkan buat Les' Copaque Production kerana berjaya menghasilkan produk bermutu yang membuat kita semua bangga. Moga Upin dan Ipin akan terus sukses hingga mampu melebarkan empayar ke Hollywood pula... Insa'Allah!

Sumber rujukan : facebook


AFDLIN - ISU BEKERJA DENGAN NAMEWEE

Soal kerja dan politik haruslah diasingkan. Jika tidak, maka tidak berkembanglah minda kita kerana asyik dibelenggu pelbagai masalah yang tiada penghujung.

Demikian juga halnya dengan isu kontroversi Afdlin Shauki yang berlakon di bawah arahan Namewee dalam filem Nasi Lemak 2.0 yang hangat diperkatakan baru-baru ini. Jelas Afdlin, dia cuma mahu membantu pengarah muda itu yang sudah mula insaf, bukan mengejar wang atau berkisarkan fahaman politik.

Untuk lebih jelas... ayuh kita baca penjelasan Afdlin ini.

Hello semua, ini statement rasmi saya mengenai isu yg hangat diperkatakan setakat ini. Saya meminta kesabaran kepada semua pihak dalam hal ini dan fahamilah

Assalammualaikum semua, pertama sekali biar saya cakap yang saya sangat menghargai pendapat anda semua dan gua respek passion awak semua kepada agama , bangsa dan negara kita. Saya pun sayang gila dgn peminat dan penyokong saya dan tak sekali ingin menyakiti hati mereka.

Tapi semua pergerakan saya secara peribadi dan kerja gua bersebab jadi saya mahu memperjelaskan kenapa saya bekerja dgn Namewee. Jika betul awak semua mengikuti perkembangan saya, awak mesti dapat baca pendirian hidup saya, Kalau awak tengok hasil kerja seni saya sebelum ini sudah pasti anda mendapati semuanya berbentuk positif dan mengarah kepada membuka minda kita semua supaya menjadi org yg lebih baik.

Perasaan saya pun sama macam awak semua. Saya pun marah dan berasa sangat tak puas hati suatu ketika dulu ketika Namewee melakukan pekara yg sekarang ni membuat dia di benci org. Selepas dia meminta maaf kepada kerajaan dan rakyat malaysia semua, saya berpeluang untuk berjumpa dgn beliau menerusi kawan saya Pete Teo, bila berbual dgn beliau saya dapati yg dia betul-betul mahu memperbetulkan kesalahannya dulu, saya nampak sesalan dalam dirinya dan dalam usia darah mudanya dia telah melakukan sesuatu yg mengikut perasaan dan sekarang menerima padahnya.

Pada pendapat saya kalau betul dia sayang malaysia dan dia nak buat satu projek yg mempromosi perpaduan antara rakyat kita, saya bersetuju untuk berkerjasama. Pada pendapat saya, kalau seseorang tu mahu mengambil tanggungjawab atas kesilapannya dulu dan memperbetulkannya kita patut sokong.

Kita semua tahu Tuhan pun maha pengampun dan penyayang, dan saya adalah seseorang yg tak percaya dengan dendam dan kebencian, kerana benda it selalunya membawa padah. Masyarakat kita pun banyak menerima kembali org.-org yg membuat silap, Tun Mahathir (Hero gua yg. amat gua sayangi) pun pernah memasuki ISA, Hishammudin Rais di beri pengampunan untuk kembali ke malaysia, Abg Jamal Abdillah pernah membuat silap dan meminta maaf dan diterima kembali oleh masyarakat... Janganlah kerana Namewee berbangsa lain kita tak boleh menerima permintaan maafnya.

Point saya adalah, kalau seseorang itu mahu merubah ke arah kebaikan kenapa tidak kita beri peluang dan dalam waktu yang sama, pantau kerja dia supaya dia tak mengulangi apa yg pernah dia buat dulu. Kalau dia buat lagi, maknanya, maaf dia tak ikhlas dan PADA ketika itu buatlah apa yang patut, kita nak pulaukan dia ke nak buang negara ke, saya akan sokong sekuat-kuatnya. Semua org buat silap, dan ketika sedar mahukan pengampunan, bayangkan diri kita sendiri dalam situasi itu... mari kita tunjukkan kemuliaan kita dgn mengikuti sifat pengampun.

Benci-dendam membawa kepada kehancuran marilah kita semua mencari jalan perbincangan untuk mengubati masaalah dalam hidup kita. Saya sayang Bangsa saya dan saya sangat sayang Negara gua. Saya sanggup lakukan apa untuk memastikan negara kita terus aman, makmur dan sejahtera. Assalammualaikum.

Untuk pengetahuan semua, Projek-projek ini bukanlah dilakukan kerana duit, pasal diorang memang takde duit untuk melaksanakan projek 'undilah' dan 'nasi lemak 2.0' ni.

Maaf kalau ada tersilap kata, segala yang buruk datangnya dari saya dan yang baik semuanya dari Tuhan.

by Afdlin Shauki


"JODOH KUAT, KENAL KAT TV JE" - PUTERI SARAH THROWBACK VIDEO NIKAH

Pelakon Puteri Sarah Liyana menerusi laman Instagram baru-baru ini telah memuatnaik sebuah video throwback, iaitu momen pernikahannya dengan suami tersayang, pelakon dan pengarah Syamsul Yusof.

Pelakon 'Evolusi KL Drift: The Series' itu juga telah mengimbas kembali memori ketika berlangsungnya majlis pernikahan itu.

"#sajathrowback. It’s not my anniversary 😬 everytime tengok video nikah sendiri nak nangis. A very emotional day that day. Semua nangis haritu. Ternampak @fadzainuddin nangis for the first time 😋 @sofiamegat paling over menangis.

"@syamsulyusoffilm denggi masa tu sampai terpikir nak nikah kat hospital je. @sudyrtahir siap kirim ubat denggi masa kat masjid 😊 Dugaan... but we made it dengan kuasa Allah.

Klik untuk gambar besar

"Who knows, jodoh kami kuat. Selama ni kenal @syamsulyusoffilm tengok kat TV je. Tau dia ni pengarah termuda in Malaysia. Takotttt 🏃♀ Tak pernah terjumpa kat ABP, ASK ke, tau2 jodoh.

Tambah Sarah lagi, dia turut mendoakan agar perkahwinan yang dibina kekal selamanya. Susulan itu, netizen turut sama mendoakan kebahagiaan pasangan ini.

"Jodoh itu rahsia Allah. Cinta kerana Allah. 6 years knowing you, loving u until jannah. Now we have Syaikhul Islam and .... 😘 ( cer teka girl or boy 🤪) .

"Ya Allah, sempurnakanlah kebahagiaan kami dengan menjadikan perkawinan kami ini sebagai ibadah kepada-Mu dan bukti ketaatan kami kepada sunnah Rasul-Mu.

"Ya Allah... indahkanlah rumah kami dengan kalimah-kalimah-Mu yang suci. Suburkanlah kami dengan keturunan yang membesarkan asma'-Mu. Penuhi kami dengan amal soleh yang Engkau redhai. Jadikan kami insan yang tenang dan menenangkan orang sekeliling serta teladan yang baik bagi manusia. #shamsulsarahsyaikhul," tulisnya.

Pasangan ini berkahwin pada 8 Mac 2014 dan dikurniakan seorang cahaya mata, Syaikhul Islam yang kini berusia 1 tahun 6 bulan.

Menariknya lagi, Sarah kini sedang hamil anak kedua, 5 bulan. Semoga semuanya dipermudahkan buat pasangan selebriti ini.

Apapun, jodoh itu rahsia Allah... itulah ungkapan yang sering diperkatakan ramai mengenai hubungan percintaan.

VIDEO PERNIKAHAN YANG DIMUATNAIK OLEH PUTERI SARAH LIYANA DI LAMAN INSTAGRAMNYA

www.myartis.com / Sumber foto & video: Media Hiburan & Instagram Puteri Sarah Liyana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU 'UNGKIT' & 'SINDIR' - LELAKI MULA 'TAKUT' DEKATI ELFIRA?

Nampaknya isu putus tunang antara Elfira Loy dan Sufian Suhaimi seperti tiada kesudahan malah semakin hari menjadi kecoh apabila ibu pelakon wanita itu masih memuatnaik status kongsikan luahan hati beberapa hari lalu.

Tidak pasti sindiran itu ditujukan kepada siapa, namun kata-kata ibu Elfira, Filzah Yusoff mencetuskan spekulasi mengenai pertunangan anaknya dan Sufian yang putus.

Namun, rata-rata netizen kurang senang dengan tindakan ibunya yang berkongsi luahan hatinya secara terbuka dan menjaja kisah bekas tunang anaknya.

Ada juga netizen yang meminta agar Elfira menasihati ibunya untuk tidak lagi mengeluarkan kenyataan yang mungkin boleh memburukkan nama anaknya.

Tidak kurang juga ada yang mengatakan, campur tangan dari keluarga membuatkan ramai lelaki mula 'takut' untuk mendekati Elfira.

Klik untuk gambar besar

www.myartis.com / Sumber: Oh My Media

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TIADA NIAT MENUNJUK, MAHU SAMA-SAMA DAPAT MANFAAT" - NORMAN HAKIM

Kita semua mengetahui bahawa Norman Hakim seringkali berkongsikan gambar bersama bekas isteri dan juga keluarganya.

Dek kerana itu, Norman menafikan apa yang dilaluinya itu adalah untuk tujuan menunjuk atau pun mempamerkan kemewahan mereka.

Kata suami kepada Memey Suhaiza ini, beliau melihat perkongsian tersebut sebagai sesuatu yang positif.

"Kita tak ada niat untuk pamer itu semua. Pada saya, apabila bercakap mengenai perkongsian melalui media sosial perlulah seiring dengan niat kita.

"Bukan ingin menunjuk, tetapi kalau boleh mahu sama-sama dapat manfaat. Mungkin kalau ada yang cuba ikut, secara tidak langsung perkara yang baik kita dapat pahala dan berkat.

Klik untuk gambar besar

"Mungkin kalau tidak semua, jika ada 10 peratus yang boleh menerima perkongsian itu dan praktikkan, kita pun sama-sama dapat ganjaran dari-Nya," jelas Norman.

Tambah Norman, keakraban beliau dan juga bekas isterinya, Abby Abadi juga sebenarnya mampu menjadi contoh kepada orang ramai malah dia sendiri turut membuang jauh ego demi kepentingan anak-anak.

"Bukan sengaja nak menunjuk-nunjuk, cuma itulah pengalaman saya dan sahabat saya merangkap bekas isteri. Selepas berpisah, kita berusaha menjadi sahabat baik demi kepentingan anak-anak.

"Kita bawa segmen baharu. Kita perlu fleksibel. Apa juga perkara yang ingin kita mulakan, perlu beri perhatian dan jaga institusi keluarga.

"Kita juga melalui fasa biasa dan sering dilalui pasangan yang sudah bercerai, tetapi adakah kita mahu menjadikan anak sebagai mangsa?

"Atas sebab itu, kita perlu buang ego yang ada dalam diri dan belajar untuk pupuk kesedaran bagi meletakkan keutamaan kepada anak-anak," katanya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


74 GAMBAR - SUASANA MAJLIS HARI LAHIR ANAK DIANA RAFAR & ZAMARUL HISYAM

Majlis hari lahir Kashfi Haiqal anak kepada Diana Rafar dan Zamarul Hisyam telah diadakan kelmarin iaitu sama tarikhnya dengan anak perempuan Rozita Che Wan dan Zain Saidin bertempat di Restoran Munif Hijjaz Papero, Seksyen 13, Shah Alam.

Klik gambar untuk size besar

Majlis yang berlangsung dengan meriah itu telah dihadiri oleh keluarga dan rakan-rakan.

"Today (1 November) anak mama masuk 5 thn dah happy birthday kash sayang moga jadi anak yg soleh amin...," ujar Diana di laman IGnya.

Selamat hari lahir kami ucapkan dan semoga Haiqal membesar dengan sempurna disamping keluarga.

Foto: Diana Rafar Instagarm

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TOLAK JADI ARTIS: "KAMI BUKAN PEMINTA SEDEKAH" - CALIPH BUSKERS

Tirai Anugerah Juara Lagu ke-29 (AJL29) telahpun berlabuh kelmarin, namun beberapa isu dan kontroversi terus melanda program terbitan TV3 itu. Selain ada segelintir pihak yang mempertikaikan kemenangan lagu 'Apa Khabar', terdapat juga isu sokongan terhadap kumpulan pemuzik jalanan, Caliph Buskers.

Kesempatan mereka berkolaborasi dengan kumpulan Mojo di pentas final AJL29 kelmarin, tiba-tiba ada pihak yang tersalah anggap mendakwa semua pemuzik jalanan seperti mereka adalah peminta sedekah.

"Pandangan sesetengah masyarakat terhadap orang celik dan buta berbeza. Apabila kami busking, ada yang anggap kami ini peminta sedekah tetapi kami bersyukur selepas ditawarkan lesen oleh Dewan Bandaraya Kuala Lumpur (DBKL) untuk kami terus membuat persembahan.

Klik gambar untuk size besar

"Kami mahu bersaing secara sihat dengan busker lain dan kami mahu masyarakat menilai muzik kami seperti mana mereka menilai muzik orang-orang celik. Bukan saja kami tetapi mungkin bakat golongan OKU lain.

"Menerusi AJL29, kami jadikan ia sebagai peluang untuk membuktikan orang macam kami juga mampu bersaing dan berharap masyarakat boleh menukar tanggapan terhadap kami bukan seperti yang difikirkan," ujar salah seorang anggota kumpulan tersebut yang dikenali sebagai Zaki dipetik sebagai berkata kepada MalaysianDigest.

"Ketika busking, kami selalu juga nyanyikan lagu-lagu Melayu termasuk lagu Mojo tetapi kami tidak pernah terfikir beraksi di AJL29. Rasa macam mimpi dan kami bukan artis sekadar busker sahaja.

"Edry memberi semangat pada kami untuk beraksi sehingga keyakinan kami bertambah. Selepas itu kami berjumpa dan berbincang seterusnya setuju untuk kami terus memulakan latihan selama dua minggu.

"Kami akan terus busking seperti biasa. Alhamdulillah, jika pihak KRU mahu mengambil kami sebagai artis mereka tetapi kami rasa kami tidak boleh memberi komitmen sepenuhnya kerana masing-masing mempunyai pekerjaan lain.

"Busking sekadar mencari pendapatan sampingan dan berkongsi bakat kami pada umum," tambahnya.

VIDEO:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"DAH ALANG-ALANG..." - ENGGAN GOYANG KAKI, AIMAN TINO BERNIAGA AIR MANGGA

"Seperti yang kita tahu, dalam tempoh PKP sehinggalah Perintah Kawalan Pergerakan Pemulihan (PKPP) ini semua acara hiburan dan persembahan ditangguhkan buat sementara waktu. Jadi buat masa ini memang saya tak ada persembahan... kalau ada pun hanya hadiri jemputan program televisyen dan sebagainya sahaja.

"Dah alang-alang tak ada buat apa-apa di rumah, saya pun cubalah pelbagai perniagaan dan terbaharu air minuman berperisa buah mangga... bolehlah untuk tambah-tambah sumber pendapatan!" demikianlah kata penyanyi Aiman Tino yang enggan sekadar duduk diam sahaja apabila dia menerokai pelbagai jenis perniagaan bagi menambah sumber pendapatan termasuklah menjalankan perniagaan air minuman berperisa buah mangga, Aimango.

Sepanjang tempoh Perintah Kawalan Pergerakan (PKP) ini, anak seni yang terlibat dalam bidang nyanyian merupakan antara yang paling terkesan dengan pelaksanaan peraturan berkenaan. Sementara itu, penyanyi lagu 'Benci' ini memberitahu perniagaan air minuman itu mula diperkenalkan pada Isnin lalu dan menerima sambutan hebat pelanggan.

Klik untuk gambar besar

Malah, Aiman tidak malu mengakui minuman itu disediakan sendiri olehnya dan dia juga bertindak sebagai 'runner' yang akan menghantar minuman yang ditempah pembeli di sekitar Lembah Klang: "Air ini memang saya sendiri yang buat dan saya juga yang akan hantar kepada pembeli.

Memandangkan sejak kecil saya memang minat berniaga, jadi tiada rasa malu untuk turun padang jumpa pelanggan. Alhamdulillah, sambutan sangat baik... dalam masa seminggu memulakan perniagaan ini, lebih 500 botol sudah terjual.

"InsyaAllah, apabila keadaan semua sudah kembali pulih dan dibenarkan bekerja, perniagaan ini akan tetap diteruskan. Kami rancang nak tambah lagi perisa lain dan menambah ejen jualan di setiap kawasan," ujar Aiman yang turut memberitahu dia bakal muncul dengan single baharu tidak lama lagi.

www.myartis.com / Sumber & foto: mStar & Instagram Aiman Tino

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN SEBAK TONTON PERKAHWINAN - FASHA & AIDIL 'HONEYMOON' BERSAMA KELUARGA

Nampaknya sehingga hari ini, kemeriahan hari bahagia pasangan pelakon Fasha Sandha dan Aidil Aziz masih lagi menjadi bualan ramai. Rata-rata netizen gembira melihat kemesraan pasangan ini, jelas terpancar sinar cinta mereka yang hangat membara.

Baru-baru ini, Fasha ada berkongsi video majlis resepsi perkahwinannya dengan konsep ala kampung penuh adat tradisional Melayu di kampung halaman Aidil di  Rembau, Negeri Sembilan.

"😢👰 Jutaan Penghargaan Buat @weddingsbyemma,D @alhaalfa & @rizmanruzaini. Terima kasih buat semua yang terlibat dalam #aidilfasha," katanya.

Melihat entri yang lain pula, Fasha telah berkongsi foto dirinya bersama suami ber'honeymoon' tetapi bukan berdua sebaliknya bersama keluarga mereka.

"Siapa lagi sini seperti saya? Sepatutnya berdua je dengan suami, tiba2 tukar plan, Honeymoon bawak family 😁 Sebab kami berdua mmg sejenis suka ramai2 dan suka masa dengan keluarga, jadi semua honeymoon sama2 😊.

Klik untuk gambar besar

"Tempat ni adalah tempat yang terbaik untuk honeymoon/ jalan2/dan tenangkan minda yang penat. Terima kasih Mr Simon dan seluruh team LEXIS HIBISCUS PORT DICKSON

Tempat tinggal yang sangat selesa, makanan pun semua sedap2. Thank You!!! @lexishibiscus ❤ Thank you Dickson Dragon Cruise 🚢 for the beautiful sunset view ❤ #aidilfasha 📸 @badrulazhar_ #angkatbinichallenge #latergram #daniraiyanturns10," tulisnya.

Siapa sangka, rata-rata netizen yang menonton video berkenaan menitiskan air mata kerana terasa sungguh syahdu melihat kebahagiaan Fasha dan Aidil.

Bila tonton video perkahwinan Fasha dan Aidil, memang dapat rasa kebahagiaan dan kasih sayang. Kami doakan semoga pasangan ini kekal sehingga ke syurga.

www.myartis.com / Sumber, foto & video: Beautifulnar & Instagram Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA ANJOULIE BUAT LAPORAN POLIS TERHADAP IBU PELAKON TERKENAL

Pada 23 Mac lalu sekitar jam 7.39 petang, pelakon Zarina Anjoulie Mohd Fahizul, 31, telah membuat laporan polis terhadap ibu seorang pelakon terkenal di Balai Polis Nilai, Negeri Sembilan.

Menurut Zarina ketika dihubungi, tindakan tersebut dibuat selepas diburukkan oleh wanita itu menerusi laman sosial Instagram.

Katanya lagi, masalah cemburu terhadap perniagaan menjadi punca ibu pelakon wanita ini berbuat demikian terhadapnya.

Klik untuk gambar besar

"Ketika mula berniaga dahulu, saya memang mengambil produk daripada wanita ini untuk dijual. Harga yang diberikan boleh dikatakan agak mahal juga.

"Selepas itu saya dapat produk serupa daripada pembekal lain dan menghentikan urusan dengannya secara baik," katanya.

Tambah Zarina, sejak itu wanita terbabit mula melemparkan pelbagai tohmahan terhadapnya.

"Dia mula menyentuh peribadi saya dengan mengungkit kisah silam serta memaki hamun pelanggan yang mempertahankan saya.

"Bukan itu saja, anak lelakinya juga bertindak keterlaluan apabila menghantar mesej berbaur ugutan. Disebabkan tindakan itu melampaui batas, saya bertindak membuat laporan polis," jelasnya Zarina yang mempunyai seorang lelaki bernama Gabriel Martin Ezra.

Sumber: Harian Metro

Foto: Harian Metro & Zarina Anjoulie FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


COVID-19: BEN AMIR NEGATIF - PENGARAH DRAMA 'DEMI' & 4 ANGGOTA PRODUKSI POSITIF

Pelakon Ben Amir yang turut terlibat dengan penggambaran drama 'Demi', arahan Rahila Ali di Inverness, Scotland pada awal Mac lalu itu mengesahkan dirinya negatif jangkitan covid-19. Namun begitu, enam tenaga kerja pasukan produksi drama terbabit disahkan positif COVID-19.

Ben ketika dihubungi berkata, dia bersyukur kerana dirinya tidak dijangkiti selepas ujian saringan COVID-19 dijalankan. Bagaimanapun Ben bersimpati dengan dengan Puteri Aishah, Rahila dan seorang kru produksi yang disahkan positif COVID-19.

Selain itu dia turut memohon maaf kerana tidak dapat berkongsi lebih lanjut mengenai perkara tersebut kerana bimbang timbul spekulasi: "Alhamdulillah setakat ini keadaan saya baik-baik saja. Tiada sebarang gejala dijangkiti wabak ini. Doakan pengarah Rahila Ali, Puteri Aishah dan kru produksi yang dijangkiti COVID-19 sembuh ya.

"Saya minta maaf sebab tak boleh nak berkongsi lebih mengenai perkara ini sebab takut timbul spekulasi dan cerita tidak betul. Semoga kita semua yang masih sihat ini, terus kuat menghadapi dugaan dan dijauhkan daripada wabak ini," tuturnya.

Mengulas mengenai saringan kedua COVID-19 seperti yang diberitahu Rahila sebelum ini, Ben berkata ujian kali kedua tersebut mungkin untuk mereka yang sudah disahkan positif: "Ya ada dengar mengenai ujian kedua tersebut. Mungkin untuk mereka yang sudah disahkan positif," ujarnya tenang.

Sementara itu, pengarah drama, Rahila Ali mengesahkan, dirinya bersama pelakon Puteri Aishah dan empat anggota produksi lain mendapat keputusan positif COVID-19, selepas menjalani ujian saringan di sebuah hospital swasta, kelmarin.

"Ya, kami disahkan positif COVID-19. Saya menerima keputusan ujian semalam, manakala beberapa kru lain termasuk Puteri Aishah terima hari ini. Kami tidak mengalami simptom seperti demam, sakit tekak atau sesak nafas. Bagaimanapun, kami tidak bernasib baik apabila dijangkiti virus berbahaya itu.

Klik untuk gambar besar

"Saya bersama pelakon dan kru mematuhi arahan menjalani tempoh kuarantin selama 14 hari, sejak tiba di Kuala Lumpur pada 31 Mac lalu. Kami tidak bertemu sesiapa termasuk keluarga apabila ditempatkan di kediaman lain yang disediakan produser," jelasnya.

Rahila berkata, buat masa ini, dia, pelakon dan kru masih menunggu keputusan laporan penuh Kementerian Kesihatan Malaysia (KKM): "Saya diberitahu wad hospital penuh, jadi masih menunggu panggilan KKM untuk membawa kami ke hospital. Sekarang, kami masih berada di rumah. Kami akan menjalani ujian saringan kedua sebaik dibawa ke hospital," tuturnya.

Pengarah filem 'Aku Ada Kau Ada' itu berkata, terlalu banyak cerita yang salah digembar-gemburkan hingga mendatangkan tekanan buat mereka: "Saya mengharapkan doa baik-baik. Doakan kami kuat menempuh ujian ini," katanya.

Kumpulan produksi drama Demi berlepas ke Scotland pada 9 Mac lalu, sebelum kes penularan COVID-19 ketara dan Perintah Kawalan Pergerakan (PKP) belum dikuat kuasa. Seramai 18 tenaga kerja termasuk pengarah, pelakon dan kru yang menjalani penggambaran drama 26 episod siaran RTM itu tiba di Kuala Lumpur, Selasa lalu.

Selain Ben dan Puteri Aishah, pelakon lain yang terlibat dalam penggambaran drama 'Demi', diadaptasi daripada novel ialah Ashraf Muslim dan Puteri Rayyana Rayqa. Ben pulang ke tanah air lebih awal, iaitu pada 27 Mac lalu berbanding semua kru dan pelakon lain yang kembali ke Malaysia empat hari selepas itu, iaitu pada 31 Mac lalu.

"Sampai di Malaysia saya terus kuarantin diri di rumah dan selepas tu buat pemeriksaan di sebuah pusat perubatan di Damansara. Berdebar juga tunggu keputusan, tapi esoknya tu saya disahkan negatif COVID-19," katanya.

www.myartis.com / Sumber: Astro Gempak & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UGUT, ROSAKKAN HARTA MASJID - BAPA BOB LOKMAN DIDENDA RM4,000

Atas dua pertuduhan melakukan ugutan jenayah dan merosakkan barangan masjid pada 21 November tahun lalu, bapa kepada bekas pelakon, pelawak dan penulis lirik terkenal, Bob Lokman telah dikenakan denda RM4,000 oleh Mahkamah Majistret, di sini, hari ini.

Selepas tertuduh, Lokman Ahmad, 85, mengaku bersalah setelah pertuduhan dibacakan dan memohon maaf, Majistret Mohd Izuddin Mohd Shukri menjatuhkan hukuman denda tersebut.

Pendakwaan dilakukan Timbalan Pendakwa Raya, Sharifah Amirda Shasha Amir Sharifuddin manakala tertuduh diwakili peguam, Mohd Murtadza Mohd Mokhtar.

Mengikut pertuduhan pertama, tertuduh mengeluarkan kata-kata ugutan dengan memberitahu kepada Mohd Hanis Sulaiman, 34, ingin menetak dan menembak mangsa, Muhammad Hafiz Hukmi Wardi, 39, sehingga mendatangkan ketakutan kepada pengadu dalam kejadian di Masjid Tok Kenali, jam 11 pagi, pada 21 November tahun lalu.

Klik untuk gambar besar

Bagi kesalahan itu, tertuduh didakwa mengikut Seksyen 506 Kanun Keseksaan yang boleh dipenjara sehingga dua tahun atau denda atau kedua-duanya sekali jika sabit kesalahan.

Mengikut pertuduhan kedua di lokasi, tarikh dan masa sama, tertuduh didakwa melakukan khianat dengan merosakkan harta masjid iaitu memecahkan pasu bunga serta memotong pokok bunga di kawasan masjid yang menyebabkan kerugian RM150 kerana memarahi Muhammad Hafiz Hukmi.

Tertuduh didakwa mengikut Seksyen 427 Kanun Keseksaan yang boleh dipenjara kurang satu tahun dan sehingga lima tahun atau denda atau kedua-duanya sekali.

Terdahulu, peguam tertuduh memohon hukuman minimum dikenakan memandangkan tertuduh mengaku bersalah dan pada masa sama anak guamnya mengalami penyakit kencing manis, darah tinggi dan masalah pendengaran. Bagaimanapun, Sharifah Amirda Shasha memohon hukuman setimpal dikenakan supaya menjadi pengajaran.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIK DIRI DARIPADA SERTAI SFMM37 - RAMAI SPEKULASI HAFIZ SUIP SEDANG BERDAKWAH IKUT TABLIGH

Penyanyi Hafiz Suip baru-baru ini telah memaklumkan dia menarik diri daripada menyertai Separuh Akhir Muzik Muzik Ke-37 (SFMM37) pada hujung November ini kerana terikat dengan urusan peribadi yang penting dan tidak dapat dielakkannya.

Keputusan Hafiz itu telah membuatkan peminat sedih apabila hasrat untuk penyanyi itu beraksi di pentas SFMM37 tidak kesampaian.

Susulan keputusan menarik diri itu, timbul spekulasi apabila ada pengguna laman sosial mendakwa Hafiz kini terlibat dalam aktiviti dakwah sehingga membuat keputusan untuk tidak beraksi di pentas SFMM37.

Menerusi ruangan komen di Facebook, ada pengguna laman sosial mendakwa terlihat Hafiz bersama jemaah lain di sekitar Kemaman, Terengganu, untuk berdakwah mengikut jemaah tabligh selama 40 hari.

Klik untuk gambar besar

Dalam pada itu, rata-rata pengguna laman sosial mendoakan agar urusan penyanyi berusia 32 tahun itu dipermudahkan.

Sementara itu, pengurus penyanyi itu yang dikenali sebagai Am berkata, dia juga agak sukar untuk menghubungi Hafiz ketika ini. Tambah Am, jika ada rezeki lagu itu layak dipilih bertanding di Anugerah Juara Lagu 37 (AJL37) nanti, Hafiz mungkin akan ikut serta.

"Saya kirim mesej WhatsApp kepada dia dan setakat ini masih belum dapat balasan lagi. Buat masa sekarang, dia sukar untuk dihubungi. Memang kebetulan pada SFMM37 kali ini, Hafiz tak dapat ikut serta beraksi kerana urusan peribadi yang tidak dapat dielakkannya.

"Dia pun mohon maaf kepada peminat kerana tidak dapat menyanyikan lagunya yang dicalonkan itu. Cuma, sekarang untuk SFMM37, masa tidak kena," tuturnya.

Hafiz sepatutnya berganding dengan Ernie Zakri untuk menyanyikan lagu duet, 'Berakhir Pencarianku'. Namun, difahamkan ianya digantikan dengan penyanyi Ahmad Syafiq dan Wani Kayrie.

Sebanyak 30 lagu dipilih berentap di SFMM37 yang bakal berlangsung selama dua hari di Sri Pentas 2, Plaza Alam Sentral, Shah Alam pada 25 dan 26 November ini jam 3 petang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERKINI - RAJA FARAH SAH BERCERAI TALAK SATU

Raja Farah akhirnya sah bercerai talak satu dengan suaminya Megat Bashirun Qhuyum Zakaria hari ini.

Lafaz cerai telah dilakukan oleh Megat Qhuyum di hadapan Hakim Syarie, Umamuddin Yunus mengikut Seksyen 47 Enakmen Undang-Undang Keluarga Islam (Wilayah Persekutuan) 1984 di Mahkamah Rendah Syariah Wilayah Persekutuan, Kuala Lumpur pada pagi tadi.

Untuk info, Raja Farah memfailkan permohonan cerai mengikut Seksyen 47 Enakmen Undang-undang Keluarga Islam Wilayah Persekutuan 1984 pada 5 Mei lalu, selepas lima tahun mendirikan rumah tangga.

Antara punca perceraian tersebut ialah mereka tidak persefahaman lagi selain sudah tidak tinggal sebumbung sejak dua bulan yang lalu.

Pada perbicaraan itu, Raja Farah ditemani bapa dan peguamnya Muhammad Nur Hafiz Roslan.

Tinggal kenangan

Sumber: Berita Harian

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SHILA AMZAH AKUI SERONOK JADI 'SINGLE', TAPI BUKAN UNTUK HARI-HARI

"Sekarang saya gembira dan bukan dalam proses untuk mencari-cari pasangan hidup baharu. Ia belum lagi, tapi pintu hati saya tetap terbuka untuk menerima orang baharu. Saya tak pernah 'single' terlalu lama. Hidup saya bosan kalau kerja saja dan tak ada apa-apa hubungan. Saya bukanlah tak boleh 'single' terlalu lama. Jadi 'single' ini seronok tapi bukan untuk hari-hari.

"Saya juga tak serik untuk berumah tangga, sebab saya masih muda dan saya yakin semua lelaki bukan sama. Kita tak boleh nak pukul rata semua lelaki." jelas penyanyi Shila Amzah yang mengakui pintu hatinya tidak pernah tertutup untuk menerima kehadiran lelaki dalam hidupnya.

Shila, 32, berkata, dia sudah mula rasa bosan dengan kehidupan tanpa pasangan selain menegaskan dia belum serik untuk kembali berumah tangga.

Menurut Shila, dia sudah tidak meletakkan sebarang penanda aras tertentu dalam mencari lelaki untuk dijadikan teman hidup, sebaliknya hanya memfokuskan kepada keserasian dirinya dan pasangan saja.

Klik untuk gambar besar

"Saya dah tak ada ciri spesifik untuk lelaki yang saya mahukan. Orang kata kalau nak doa (dapat jodoh) perlu spesifik. Tapi sebelum ini saya terlalu sepsifik sangat macam kena tinggi dan kena pandai. Selepas ini saya akan lebih terbuka dan tengok mana yang lebih sesuai.

"Kadang-kadang apa yang sesuai dengan kita adalah bukan daripada apa yang kita mahukan. Keutamaan saya adalah keserasian dari segi cara bercakap yang sama dan cara bergaduh yang sama. Maksudnya kita boleh faham bahasa cinta antara satu sama lain. Itu semua penting, kalau tak sama jadi penat dan pada saya memang buang masa," katanya.

Mengulas lanjut kerjaya seninya ketika ini, Shila bakal mengeluarkan single terbaharu berjudul 'Jauh Hati' dan juga lagu duetnya bersama penyanyi Liza Hanim berjudul 'Bahagiakan Dia' tidak lama lagi.

Pada Februari lalu, menerusi perkongsian di laman Instagram, Shila mengesahkan dia pun sudah bercerai dengan bekas suami, Haris Idraki Elias.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZREEN MANAN DALAM KRITIKAL, BANYAK ORGAN GAGAL BERFUNGSI

"Sebelum ini kami cuba rawatan alternatif di sebuah pusat perubatan selama 10 hari, namun keadaan dia menjadi lebih teruk.

"Saya hubungi pihak IKN dan mereka minta dia segera dibawa ke sini," ujar suami penyanyi era 1990-an, Azreen Manan yang mahu dikenali sebagai Shah, 41 yang memberitahu keadaan kesihatan isterinya itu merosot sejak seminggu lalu selepas dia mendapatkan rawatan alternatif di sebuah pusat perubatan.

Difahamkan, Azreen yang menghidap kanser serviks tahap empat ini berada dalam keadaan kritikal di Institut Kanser Negara (IKN) selepas dimasukkan ke hospital itu pada Sabtu.

Azreen atau nama sebenarnya Azrina Abdul Manan, 41, dilaporkan menghidapi kanser tersebut sejak dua tahun lalu dan pernah menjalani pembedahan membuang ovari.

Bagaimanapun, penyakit tersebut kembali menyerang pada awal tahun lalu selepas dia mengadu sakit pada bahagian kaki. Dia menjalani pembedahan kedua pada Mac lalu.

Klik untuk gambar besar

Sementara itu tambah Shah, doktor memberitahu makanan yang dimakan Azreen tidak dapat diproses dan diserap berikutan beberapa organ dalaman sudah tidak berfungsi.

"Dia makan banyak kerana nak badan naik macam dahulu tapi tetap kurus kerana makanan itu sudah tidak diproses dan diserap. Doktor beritahu banyak organ gagal berfungsi," jelasnya.

Dalam pada itu, Shah berkata, dia bersedia dengan segala kemungkinan kehilangan isterinya itu. Katanya, isterinya seorang yang kuat semangat dan sentiasa berjuang melawan penyakit.

"Doktor sudah beri tempoh jangka hayatnya tapi dia tidak tahu dan sehingga sekarang dia masih berjuang untuk sembuh.

"Dia masih boleh bercakap, kenal orang dan ajak saya untuk pergi bercuti jika dia sembuh nanti," tuturnya.

Untuk rekod, pada zaman popularnya Azreen pernah menggejutkan dunia hiburan apabila dia memilih untuk berkahwin dengan adinda Sultan Pahang iaitu Datuk Seri Tengku Kamaruzzaman Sultan Abu Bakar atau lebih dikenali sebagai Tengku Intan pada tahun 1993.

Azreen antara penyanyi remaja popular pada awal 1990-an. Ketika itu Azreen baru berusia 16 tahun.

Album pertamanya dihasilkan pada tahun 1989 ketika berusia 12 tahun. Antara karya yang menaikkan namanya ialah menerusi lagu 'Semalam Yang Berlalu'.

Azreen pernah mendapat tempat ketiga semasa mewakili Malaysia dalam pertandingan Asia Bagus pada tahun 1992 di Jepun yang mana dalam acara itu, Indonesia, diwakili Krisdayanti mendapat tempat pertama. Antara filem lakonannya ialah Azizah The Lagend (1993).

Hasil perkahwinan Azreen dengan Tengku Intan, mereka mendapat sepasang anak yang kini berusia 24 tahun dan 21 tahun. Selepas berpisah dengan Tengku Intan, Azreen berkahwin lain.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


16 GAMBAR - AKSI AWAL ASHAARI & KELUARGA DI INDONESIA

Indah sungguh apabila kami melihat pemandangan yang cukup cantik yang ada di Indonesia dimana Awal Ashaari dan keluarganya sedang menikmati percutian.

Mereka telah berkongsi gambar-gambar sekitar percutian mereka di sana menerusi laman Instagram masing-masing.

Jom lihat!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Foto: Awal, Scha & Lara IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JEJAI & FASHA DI BUTIK PENGANTIN RIZMAN

Selepas mendapat hadiah kereta mewah jenama BMW bernombor plat RFS (gabungan nama Rizal dan Fasha Sandha) sempena hari kekasih yang jatuh pada 14 Februari lalu daripada Jejai, terbaru  mereka dilihat sedang menempah baju di butik pengantin Rizman Ruzaini.

Baju apa? Takkan tempah baju renang pula ya tak? Tambah-tambah kalau di butik Rizman yang popular dengan pelbagai rekaan menarik busana pengantin.

Klik untuk imej besar...

Dua gambar kereta BMW bernombor plat RFS selepas ini...

Persoalannya sekarang, bilakah agaknya hari bahagia Fasha dan Jejai itu selepas beberapa artis lain telahpun menamatkan zaman bujang dan duda mereka?. Apa yang pasti, tentu perkahwinan mereka nanti akan lebih meriah dan mewah memandangkan Jejai bukan calang-calang orang kerana dia memiliki aset yang cukup banyak.

Dan jika benar bagai dilihat, seeloknya janganlah tunggu lama-lama kerana benda baik tiada salahnya jika dipercepatkan.  Tak gitu..?

Kereta bernombor plat RFS Fasha sedang
diambil berkat oleh rakan taulan...


6 GAMBAR - PHOTO PRA PERKAHWINAN ZAIN & CHE TA DI BALI

Tentu ramai yang sudah tengok gambar pra perkahwinan Zain Saidin dan Che Ta di Eropah. Tetapi kali ini, gambar pra perkahwinan mereka nampak lain sedikit iaitu dirakamkan di Bali Indonesia.

Iyalah... bakal berabis RM200,000 untuk kahwin... tentunya semua persiapan harus rapi dan nampak hebat. Malah tarikh kahwin yang hanya sebulan lebih sahaja lagi pastinya memberi debaran kencang buat Zain yang pertama kali menjadi suami.


MAIN WATAK 'AWANG' DI PENTAS MLS 3 - FATTAH AMIN DIDAKWA 'AWKWARD', INI REAKSI SHARNAAZ

"Alhamdulillah kami sudah matang. Hal yang dulu kita dah lepas jauh dibelakang. Hidup hari ni lebih positif dan membina," itulah kata pelakon Sharnaaz Ahmad yang dilihat memberikan reaksi mengenai dakwaan netizen di Twitter dimana pelakon Fattah Amin dikatakan seolah kekok berada di satu pentas dengannya di Muzikal Lawak Superstar (MLS3).

Pasti ramai tahu Sharnaaz menjadi hos MLS3 bersama selebriti serba boleh, Elly Mazlein atau lebih dikenali sebagai Kak Lina Pom Pom. Baru-baru ini, Fattah telah dijemput sebagai artis undangan bersama kumpulan Ubi. Membawa tema 'Mat Kilau', Fattah memainkan watak sebagai Awang.

Sebelum ini, kedua pelakon itu pernah menjadi perhatian ramai apabila dikatakan pernah dingin beberapa tahun lalu. Sedar namanya menjadi sebutan, Sharnaaz dilihat memberikan reaksi mengenai perkata itu mengatakan mereka berdua masing-masing sudah matang serta tidak mahu lagi memandang hal dahulu.

Kata bapa kepada seorang cahaya mata lelaki itu lagi, hidup yang dijalani hari ini lebih positif dan tidak perlu lagi bermusuh apatah lagi masing-masing sudah meningkat usia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PELAKON 70-AN, NOZIE NANI  KEMBALI KE RAHMATULLAH

Takziah kami ucapkan kepada keluarga pelakon popular era 1970-an, Nozie Nani atau nama sebenarnya, Nozia Nani, 66, atas pemergiannya malam semalam.

Difahamkan, Nozie meninggal dunia akibat komplikasi pelbagai penyakit di kediamannya di Batu Pahat, Johor pada jam 8.30 malam.

Nozie menghidap penyakit darah tinggi, kencing manis, jantung dan terbaharu, disahkan menghidap kanser rahim tahap pertama, bulan lalu.

Pada 2013, Nozie menjalani pembedahan memotong kaki kirinya akibat penyakit kencing manis.

Anak bongsunya, Nabila Najat Mohd Nazamuddin, 32, memberitahu, arwah ibunya menghembuskan nafas terakhir di sisi abang, Nizad Norman, 34, dan menantu.

"Kami amat terkejut dengan pemergiannya. Sebelum itu, arwah meminta abang membuatkannya air susu kambing. Arwah masih boleh bercakap.

"Abang mahu memanggil ambulans atau menghantarnya ke hospital apabila melihatkan keadaannya tidak sihat tetapi arwah menolak.

"Secara tiba-tiba, arwah sesak nafas dan terus menarik nafas terakhir. Saya yang berada di tingkat atas rumah pun tidak sempat melihatnya buat kali terakhir. Apabila ambulans tiba, arwah disahkan sudah tiada," katanya.

Selain Nabila dan Nizad Norman, Nozie memiliki seorang lagi anak iaitu Nizad Nazril, 35. Suaminya, Allahyarham Mohd Nazamuddin Husain meninggal dunia pada 2003.

Allahyarham pertama kali diperkenalkan menerusi filem 'Permintaan Terakhir' pada 1973 bergandingan dengan Uji Rashid.

Arwah juga membintangi 'Jiwa Remaja' dan 'Cinta Dan Lagu', semuanya diarahkan Allahyarham Datuk Jamil Sulong.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TAKKAN BUKA HIJAB, PERNAMPILAN INI SAYA DIPANDANG" - NEELOFA

Walaupun dihujani pelbagai kritikan dan kecaman, Noor Neelofa, 28, yang menyedari hal itu mempertahankan fesyennya yang disifatkan ada gaya sehingga beliau dipandang orang luar negara.

Baru-baru ini, laman sosial Instagram artis wanita itu dihujani pelbagai komen daripada netizen berhubung gambar yang dimuatnaik beliau.

Beliau telah dikecam apabila dirinya konon memakai jeans menampakkan bahagian lutut, begitu juga sewaktu dirinya mengenakan turban yang menampakkan rambut ketika menghadiri malam gala Swarovski di Milan, Itali.

Kata pelakon dan pengacara ini, beliau takkan sesekali membuka hijab kerana masih tahu menjaga batas penampilan agar tidak tersasar daripada imej wanita bertudung.

Klik untuk gambar besar

"Ia bukan kali pertama saya mengenakan jeans sebegitu dan orang yang komen itu mungkin baru kali pertama melihat diri saya, serta tak mengenali siapa saya.

"Saya tahu diri ini berhijab dan memang saya mengenakan 'inner' (pakaian dalam) bersama jeans itu.

"Biasalah, orang akan cuba mencari kesalahan memandangkan penampilan saya yang sebegini, jadi pelbagai kritikan dilemparkan.

"Dengan penampilan saya ini jugalah saya diterima dan dipandang oleh orang luar ketika berada di Milan dan New York.

"Kenapa orang suka menghukum sesuatu daripada melihat apa yang saya sebenarnya lakukan untuk negara, agama dan budaya ketika berada di sana," katanya.

Malah disebabkan penampilannya mengenakan jeans koyak di lutut dan memaka turban di kepala hingga menampakkan sedikit anak rambut, ramai yang menyuruh Neelofa tanggalkan saja tudungnya jika ingin berfesyen seperti itu.

Namun begitu, Neelofa tidak pernah menyesal membuat keputusan bertudung dan memberontak hingga ingin membukanya.

"Saya tahu siapa diri ini dan saya suka memakai sesuatu yang dirasakan selesa, bukannya disebabkan suruhan orang lain. Saya juga tidak pernah terfikir untuk membuka hijab kerana inilah yang saya pilih sejak awal.

"Sebagai wanita berhijab, kita tak boleh terikat dengan satu fesyen saja, sebaliknya boleh bergaya juga," jelasnya.

Apapun, kami harap Neelofa bertabah menjadi selebriti pujaan ramai kerana pasti ada sahaja mata yang memandang mencari kesalahan.

Jika diambil dari sudut positifnya pula, mungkin kata-kata nasihat dan teguran yang diberikan itu tandanya peminat sayangkan Neelofa.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NETIZEN PERSOAL 'TATU' - AEDY ASHRAF TUTUP KOMEN

Menerusi laman Instagram, pelakon Aedy Ashraf telah memuatnaik beberapa foto ketika bercuti di Bali, Indonesia baru-baru ini.

"Dear Bali, you make my heart smile," tulis pelakon drama bersiri 'Cinta Tiada ganti' itu ringkas sebagai kapsyen pada foto tersebut.

Namun begitu, memandangkan Aedy menampakkan bahagian belakang badannya yang 'bertatu', ia telah mengundang tanda tanya di kalangan netizen sama ada 'tatu' tersebut dibuat secara kekal atau palsu untuk sementara waktu.

"Buat tatu ke Aedy?" - "Tatu betul atau palsu?" - "Kau ada tatu ke?," tulis netizen.

Klik untuk gambar besar

Dalam pada itu, ada juga netizen yang tidak mempertikaikan tentang 'tatu' tersebut sebaliknya mengatakan ia adalah urusan peribadi Aedy, tidak perlu dicampur tangan oleh orang lain.

Bagaimanapun, Aedy memilih untuk menutup ruangan komen dan mengekalkan entri tersebut di akaun Intagramnya.

Dalam perkembangan lain, Aedy merupakan salah seorang pelakon yang membintangi filem 'Gol & Gincu 2' (GG2).

www.myartis.com / Sumber: Astro Gempak & Instagram Aedy Ashraf

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - SEKITAR 'BACHELORETTE PARTY ' ANIS AL-IDRUS

Bakal melangsungkan perkahwinannya dengan Aiman Rafzan, 35, pada 7 Julai depan, rakan-rakan kepada pelakon dan pengacara Anis Al-Idrus , 29, telah mengadakan 'Bachelorette Party' buatnya yang berlangsung baru-baru ini.

Anis ketika ditemubual berkata, dia hanya memikirkan kerja dan persiapan kahwin berbanding untuk sambutan hari raya.

"Sekarang ini saya hanya fikir nak cepat habiskan kerja dan boleh fokus pada persiapan perkahwinan pula. Majlis pula tinggal beberapa hari saja.

"Alhamdulillah persiapan kahwin sudah hampir siap sepenuhnya. Manakala, untuk persiapan hari raya pula, saya serahkan kepada ibu dan ayah untuk uruskan. Tapi saya ada beli biskut dan baju raya.

"Kalau ikutkan hati, saya tak sabar nak cuti panjang untuk selesaikan semua ini. Selepas itu rehat dan manjakan diri pula," kata Anis.

Klik untuk gambar besar

Menurut penyanyi lagu 'Mengapa' ini, majlis pernikahan itu akan diadakan dalam keadaan sederhana yang hanya dihadiri rakan-rakan yang rapat dengan dirinya sahaja.

Terdahulu, pasangan ini mengikat tali pertunangan pada 24 Mac lalu dalam sebuah majlis tertutup.

Tunang Anis, Aiman atau Mohd Rafzan Nuhikmal Abdul Halim, 35, mempunyai seorang anak lelaki bernama Aidy Ilham Rafique yang kini sudah berusia 10 tahun hasil perkahwinan terdahulu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


NYANYIAN ELYANA, 'SAMPAI MENUTUP MATA' UNDANG SEBAK NETIZEN

"Lagu untuk Cinta ku...", demikianlah tulis penyanyi Elyana pada ruangan kapsyen video dirinya mendendangkan lagu 'Sampai Menutup Mata' yang dimuat naik di laman Instagram (IG) miliknya.

Nyanyian Elyana atau nama sebenarnya Erneelya Elyana Emrizal telah mengundang sebak peminat dan para pengikut di laman sosial. Video tersebut dimuat naik Elyana pada malam Sabtu lalu ditujukan khas buat anak kesayangannya, Cinta Sumayyah, 10.

Melihat pada ruangan komen, rata-rata pengikut sebak mendengar nyanyian Elyana yang penuh penghayatan ketika mendendangkan lagu Acha Septriasa itu. Mereka turut mendoakan Elyana terus kuat berjuang melawan kanser limfoma yang dihidapinya sejak 10 tahun lalu.

Klik untuk gambar besar

Dalam pada itu, Elyana turut menerima kata-kata semangat daripada rakan-rakan seperjuangan dalam dunia seni seperti Almy Nadia, Amyza Adnan, Farhan AF, Haiza dan ramai lagi.

Elyana juga dilihat membalas komen-komen dan kata-kata semangat daripada para peminat dan sahabatnya pada posting berkenaan.

"Terima kasih kerana mendoakan saya... Semoga doa yang baik ini akan berbalik kepada awak semua," katanya sambil meninggalkan emoji hati.
Pada tahun lalu, Elyana mengakui kanser limfoma yang dihidapinya semakin serius apabila ia sudah merebak ke rahim, hati dan pangkal paha. Bagaimanapun, kata pejuang kanser ini, dia tetap berusaha kuatkan semangat untuk lebih sihat dan berfikiran positif setiap hari.

Pada 2017, Elyana membuat pendedahan mengenai kanser limfoma tahap empat dihidapinya selepas tersingkir pada minggu kelima program realiti, Gegar Vaganza musim keempat (GV4).

Untuk makluman, Elyana mendirikan rumah tangga dengan Khairul Anuar Husin 2010 dan dikurniakan seorang anak perempuan. Cinta Sumayyah, 10, dan anak angkat, Cahaya Ramadhani yang kini berusia dua tahun.

KLIK VIDEO DIBAWAH INI UNTUK TONTON
  www.myartis.com / Sumber & foto: Astro Gempak & Instagram Elyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES ROGOL - ZATUL 'REDA' MOHD MENTOR BEBAS

"Biar Allah sahaja yang tentukan. Saya tak tahu nak cakap apa lagi dah dan saya tidak mahu lagi komen berhubung perkara ini," demikian kata peserta program realiti tv Mentor musim keenam, Zatul atau nama sebenarnya Noor Nazatul Farahin, 25.

Dia mengakui terkejut dengan kenyataan Juara Mentor keempat iaitu Mohd Izwan Mohd Nor, 28, yang mengesahkan dirinya bebas daripada tuduhan merogol. Malah Mohd juga mengatakan kesnya itu telah diklasifikasikan sebagai No Further Action (NFA) yang bermaksud tiada tindakan selanjutnya oleh pihak polis.

"Cukuplah saya dan keluarga mendapat malu. Beri saya ruang untuk meneruskan kehidupan saya.

"Saya tidak mahu media telefon saya untuk bertanyakan kes (rogol) ini. Cukuplah dengan apa yang saya lalui kerana macam mana pun ia dilihat seperti tiada jalan penyelesaian.

Zatul dan Mohd pernah bercinta

"Apabila terjadinya perkara seumpama ini, yang buruknya tetap perempuan. Di dunia mungkin dia terlepas. Jadi, biarlah," ujar Zatul yang juga merupakan bekas teman wanita Mohd dipetik sebagai berkata melalui MStar semalam.

Untuk info, kes rogol tersebut pernah dilaporkan oleh media pada awal 2013 di mana juara program realiti televisyen telah di reman mengikut Seksyen 117 Kanun Tatacara Jenayah bagi membantu siasatan di bawah Seksyen 376 Kanun Keseksaan kerana kesalahan merogol.

Jika disabit kesalahan, penyanyi berkenaan boleh dihukum penjara sehingga 20 tahun dan sebatan.

Terdahulu, dalam laporan lain Mohd dikatakan masih mahu Zatul meminta maaf secara terbuka kerana tuduhan tersebut telah mencalarkan imejnya sekaligus menjejaskan kariernya.

"Tuduhan ini cukup memalukan saya dan keluarga. Kerjaya nyanyian saya terjejas teruk. Saya beri 3 bulan kepada dia (Zatul) tampil memohon maaf secara terbuka dan membuat penjelasan kepada media mengenai tuduhannya itu.

"Saya mahu dia bersihkan nama saya. Sekiranya dia tidak berbuat demikian, saya akan berbincang dengan peguam saya untuk tindakan selanjutnya.

"Selama empat hari berada dalam tahanan, saya disoal siasat dan dibawa ke klinik untuk ujian DNA. Tetapi keputusan ujian tersebut tidak menunjukkan saya pernah meniduri wanita itu," kata Mohd yang dilihat masih belum berpuashati.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


11 GAMBAR - RAGAM FOUZIAH GOUS & ZHAFRAN BULAN MADU

Kata orang, tak seronok berkahwin sekiranya tidak berbulan madu. Begitu jugalah halnya dengan Fouziah Gous dan Zhafran yang baru-baru ini berbulan madu menaiki cruise daripada Pulau Pinang ke Krabi, Thailand.

Nampaknya, bahagia sungguh mereka. Tak perlu pening-pening fikir tentang kerja... masa yang ada dihabiskan oleh mereka berdua dengan bermesra! Heh.


BILA SITI NURHALIZA 'HUMBLE' DENGAN GURU GIMNAS ZAMAN SEKOLAHNYA

"Sewaktu ke Kuala Lipis baru-baru ini, saya singgah di Taman KSM, menghantar bantuan di sini. Bantuan diletakkan di rumah seorang aunty berbangsa Cina yang menjadi tempat pengumpulan dan pengagihan bantuan untuk warga taman tersebut. Sepanjang saya di rumahnya, beliau memang tidak perasan saya.

"Saya juga berborak-borak dengan penduduk di taman tersebut, kemudian lalu seorang wanita berbangsa Cina juga, yang saya memang kenal sewaktu zaman sekolah. Beliau juga tidak perasan saya.

"Sepanjang berada di sana, saya memang memakai pelitup muka (mask) dan akhirnya barulah terjadi sesi jejak kasih kami. Guru gimnas saya rupanya dan saya juga tidak perasan (maklumlah dah lama sangat).

Klik untuk gambar besar

"Begitulah cerita, sesekali pulang ke daerah kenangan, banyak kenangan mengusik jiwa," tulis penyanyi terkenal, Datuk Seri Siti Nurhaliza pada sebuah video dimana dia bertemu dengan salah seorang gurunya ketika menyertai sukan gimnas sewaktu di sekolah.

Perkongsian Siti itu telah mendapat perhatian netizen yang rata-ratanya memuji sikap 'humble' isteri kepada Datuk K ini. Malah, ada yang terhibur melihat Siti mencuit gurunya.

KLIK VIDEO DIBAWAH UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAS IDAYU & ELLY SURIATY SERIKAN AF2016

Untuk kesekian kalinya, program hiburan realiti iaitu Akademi Fantasia (AF) yang pernah menjadi kegilaan rakyat Malaysia satu ketika dahulu bakal bermula pada Ogos ini.

Tetapi bagi AF2016 kali ini, ada kelainan sedikit apabila penyanyi Mas Idayu dan aktres Elly Suriaty diumumkan sebagai tenaga pengajar baru dan juga juri tetap sesi ujibakat program realiti tersebut.

Menurut Pengurus Saluran Astro Ria, Raqim Ahmad, perlantikan Mas Idayu dan Elly Suriaty adalah berdasarkan latar belakang dan pengalaman dalam industri hiburan tanah air.

"Sedikit kelainan untuk tahun ini di mana dua nama baru telah diperkenalkan dan tidak pernah dibawakan oleh pihak produksi AF sebagai tenaga pengajar.

"Kami telah memilih Elly kerana kita sendiri tahu tentang kredibilitinya dalam bidang lakonan dan pengarahan.

"Saya rasa dah tiba masanya beri peluang kepada bakal pelajar AF2016 untuk belajar seni lakonan pentas daripada seorang bintang yang mempunyai pengalaman seperti Elly.

"Manakala Mas Idayu pula persembahannya dalam Dangsut Star dan juga penglibatannya dalam sebuah program realiti di Indonesia sangat besar.

"Dia juga telah berjaya membentuk seorang penyanyi dangdut baru dan untuk AF kali ini, Mas Idayu akan berkongsi pengalamannya sepanjang berada di pentas tersebut selain memberi tunjuk ajar kepada mereka.

"Mas Idayu telah dilantik sebagai Guru Persembahan Vokal manakala Elly Suriaty pula adalah Guru Seni Persembahan AF2016," ujarnya dipetik sebagai berkata.

--- IKLAN ---

Selain Mas Idayu dan Elly, bekas pengetua AF2015 Edry Abdul Halim turut kembali pada musim ini sebagai Pengarah Seni Muzik.

Dua lagi tenaga pengajar yang cukup sinonim dengan AF iaitu Linda Jasmine masih lagi merupakan Guru Tarian & Koreografi dan Shahrol pula selaku Guru Vokal.

Dalam pada itu, kesemua barisan tenaga pengajar tahun ini telah dilantik sebagai juri tetap sewaktu sesi ujibakat yang akan diadakan pada 15 hingga 17 Julai depan bertempat di The Boulevard- St Giles Premier Hotel, Midvalley Kuala Lumpur.

Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TURUN PADANG - ROSYAM NOR EDAR BANTUAN RM50K MENERUSI 'DERMA DENGAN IKHLAS'

Pasaraya ST Rosyam Mart melalui kempen 'Derma Dengan Ikhlas' baru-baru ini telah menghulurkan bantuan kepada mereka yang memerlukan selepas prihatin dengan masyarakat yang terkesan akibat penularan wabak Covid-19. Menurut Pengarah ST Rosyam Mart yang juga pelakon, Datuk Rosyam Nor, sebanyak 1,000 keluarga daripada pelbagai komuniti termasuklah penggiat seni menerima sumbangan keperluan barangan asas itu.

"Pihak kami berbesar hati dapat bekerjasama dengan jenama perniagaan iaitu Ikhlas membantu mereka yang memerlukan di musim COVID-19 ini. Kami telah mengenalpasti 1000 keluarga yang memerlukan bantuan merangkumi pelbagai persatuan dan badan NGO.

"Sumbangan itu juga dipanjangkan kepada Persatuan Pekerja Filem Malaysia (PROFIMA) dan Pertubuhan Khairat Anak Seni Malaysia (PERKHAS). Saya mengucapkan terima kasih kepada pihak Ikhlas dan berharap kerjasama murni ini dapat diteruskan untuk masa akan datang," katanya.

Sebanyak RM50,000 daripada jumlah dana sumbangan telah diserahkan kepada ahli Profima, Pertubuhan Khairat Anak Seni Malaysia (Perkhas), ibu tunggal, pertubuhan bukan kerajaan, masjid dan persatuan kebajikan penduduk.

Klik untuk gambar besar

Kerjasama Ikhlas dan pasaraya ST Rosyam Mart dijalankan kerana Datuk Rosyam Nor dan Datuk Raymond Ho terlibat secara aktif bersama pertubuhan bukan kerajaan seperti Persatuan Kebajikan Masyarakat Desa Melawati (Perkemas). Sehingga kini, kempen 'Derma Dengan Ikhlas' telah berjaya mengutip dana sebanyak RM911,000 melalui inisiatif derma digital awam.

Sejak hari pertama Ramadan, Ikhlas yang merupakan jenama di bawah naungan Air Asia telah mengedarkan barangan keperluan asas dan juadah berbuka puasa kepada lebih 5,800 buah keluarga di seluruh negara. Sementara itu, Ketua Ikhlas, Ikhlas Kamarudin berkata pasukannya telah mengedarkan bantuan di lebih 50 lokasi mencari mereka yang memerlukan bantuan.

"Kami berasa terpanggil untuk meringankan beban komuniti yang memerlukan, terutama pada masa yang mencabar ini. Setakat ini, kami telah mengedarkan bantuan ke lebih 50 buah lokasi dan kami menyedari bahawa ada ramai lagi komuniti yang memerlukan bantuan.

"Dengan semangat #InThisTogether, kami berbesar hati dapat bekerjasama dengan pasaraya ST Rosyam Nor untuk terus mengedarkan barangan keperluan asas kepada lebih ramai keluarga dan dalam masa yang sama membantu peniaga tempatan," ujarnya.

www.myartis.com / Sumber & foto: mStar & Instagram Rosyam Nor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIMAN TINO NAFI DIKONGKONG 'GADIS', MENGAKU SILAP TAK BALAS MESEJ IBU

Berkenalan atas urusan kerja!

Begitulah dakwa Aiman Tino mengenai kontroversi yang timbul semalam kononnya dia dikongkong seorang gadis dikenali sebagai 'Farah' hingga lupa keluarga.

"Semuanya salah faham dan khilaf atas diri sendiri. Tabiat saya sejak dahulu lambat membalas mesej diterima melalui WhatsApp dan menjawab panggilan lalu timbul andaian itu dan ini.

"Ini termasuk Mama yang meluahkan perasaan di IG. Saya ada kalanya terlupa hendak membalas panggilan orang lain dan mengabaikan mesej diterima," demikian balas Aiman Tino mengenai status yang dimuat naik ibunya yang mendakwa dia sudah berubah.

Malah ibunya Hazelina Mat Jalil, mendakwa terkilan dengan sikap Aiman yang sukar dikesan dan dihubungi melalui Instagram (IG) Storynya.

Klik untuk gambar besar

Bila dihubungi media, Aiman akhirnya mengaku kontroversi termasuk dakwaan sudah melupakan keluarga timbul atas kesilapan sendiri.

"Perkara begini yang saya ambil mudah membuatkan orang lain termasuk ibu bapa terkilan... Sampai mereka boleh fikir macam-macam," ujarnya dipetik sebagai berkata.

Sehubungan itu, dia akan segera pulang ke rumah keluarga di Kuala Kubu Baru, Selangor untuk meleraikan masalah itu.

"Saya mengaku sikap begini mendatangkan masalah kepada karier. Ibu bapa mana yang tidak risau jika berdepan kelakuan anak begini.

"Saya harap tabiat ini dapat diubah demi kebaikan. Saya tak boleh fikir mudah dan ambil ringan perkara yang sebenarnya penting hingga boleh menyusahkan orang lain.

"Apa yang terjadi tidak perlu babitkan dia atau orang luar. Macam saya cakap, semua ini silap sendiri," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA DIRINYA BUKAN LARIKAN DIRI - ZAMANI SLAM BUAT LAPORAN POLIS DI IPD

Vokalis kumpulan Slam, Zamani Ibrahim mendakwa tidak melarikan diri atau diculik daripada Rumah Pengasih di ibu negara, sebaliknya bertindak keluar dari pusat itu atas kerelaan dirinya sendiri.

Ketua Polis Daerah Muar, Asisten Komisioner Azman Ayob, berkata penyanyi terbabit tiba ke Ibu Pejabat Polis Daerah (IPD) Muar pada jam 3.45 pagi semalam untuk membuat laporan polis.

"Saya mengesahkan Zamani tiba ke IPD Muar pada jam 3.45 pagi semalam untuk membuat polis," katanya yang enggan mengulas lanjut ketika dihubungi.

Klik gambar untuk size besar

Akhbar hari ini melaporkan penyanyi berusia 44 tahun itu didakwa melarikan diri dari Rumah Pengasih di Kuala Lumpur pada jam 10.26 malam, Khamis lalu dengan menaiki sebuah kereta berwarna putih.

Kejadian itu dipercayai dapat dirakam oleh sistem kamera litar tertutup (CCTV) rumah pengasih berkenaan, sebelum pihak pengurusannya membuat laporan polis kerana bimbang penyanyi itu diculik.

Zamani juga dipercayai terpaksa meninggalkan beberapa dokumen pengenalan diri termasuk MyKad, beberapa barangan peribadi dan sejumlah wang di rumah Pengasih terbabit, sebelum bertindak keluar dari pusat itu.

Dalam pada itu, pengurus Zamani, Johan Aziz berkata bahawa tempoh rawatan pemulihan penyalahgunaan dadah Zamani di Rumah PENGASIH selama enam bulan sudah tamat.

Justeru, Johan berkata istilah Zamani melarikan diri daripada pusat rawatan itu adalah tidak wajar kerana keputusan menjalani rawatan pemulihan di situ adalah pilihan beliau sendiri dan bukan atas perintah mahkamah.

"Saya ada terbaca kenyataan pihak PENGASIH mencari Zamani seperti penjenayah yang dikehendaki dan merasakan ia sebagai tidak wajar.

"Zamani dengan suka rela menawarkan diri untuk menjalani rawatan pemulihan di Rumah PENGASIH atas nasihat keluarganya. Malah, tempoh ditetapkan adalah selama enam bulan dan dia (Zamani) sudah melebihi tempoh selama dua bulan di sana.

"Saya ada menjenguk Zamani ketika Hari Raya Aidilfitri lalu, dan dia ada menyuarakan hasrat untuk keluar dari PENGASIH bagi menjalani kehidupan seperti biasa namun permintaannya itu dihalang oleh pihak berkenaan.

"Saya tidak ingin mengganggu apa yang diuruskan pihak mereka namun dalam masa sama, saya menghormati keputusan yang dibuat oleh Zamani sendiri," katanya kepada BH Online.
Menurut Johan, Zamani meluahkan hasrat ingin fokus kepada kerjaya seni dan menerima tawaran menyanyi kerana sudah lama berehat.

"Zamani berhasrat untuk menumpukan sepenuh perhatian kepada bidang nyanyian kerana dia rasa sudah terlalu lama berehat. Bidang nyanyian sudah sebati dengan dirinya dan dia sendiri meminta untuk menerima tawaran menyanyi secepat mungkin.

"Alhamdulillah, dia kini lebih sihat dan ceria. Zamani berkongsi turut menjayakan persembahan menyanyi ketika berada di pusat itu," katanya.

Johan berkata, Zamani akan mengadakan sidang media khas bagi menjelaskan perkara ini kepada umum dalam masa terdekat.

Zamani didenda RM5,500 atau 18 bulan penjara selepas mengaku bersalah di Mahkamah Majistret Kuala Lumpur atas pertuduhan memiliki dan mengambil dadah, pada 21 Januari lalu.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PU SYED: "BUKAN KERJA SAYA LIHAT SETIAP HARI MANA KONSERT NAK DIBUAT... JANGAN HARAPKAN USTAZ-USTAZ SAHAJA"

"Saya nak sebut untuk adik kakak sekalian, bukan kerja saya untuk melihat setiap hari mana konsert nak dibuat di Malaysia. Itu bukan kerja saya untuk cari. Apa yang kita maklumkan akan berlaku sesuatu perkara, kita cuba cegah tapi kemampuan kita terhad, anda semua tahu.

"Siapa la kita untuk ada kuasa mencegah secara total menyekat perkara mungkar itu. Saya berulang kali dah sebut. Mana-mana amal perbuatan yang mungkar dan mendatangkan dosa wajib dicegah dan ditentang.

"Saya tak ada kuasa, hanya mencegah melalui lisan. Tak adil kata begitu (double standard). Kalau anda tahu, anda perlu menegur dan mencegah perbuatan tersebut agar tidak berlaku.

"Jangan harapkan ustaz-ustaz sahaja. Kita semua perlu ke depan dalam mencegah kemungkaran ini," demikianlah kata Pencetus Ummah (PU) Syed apabila dituduh 'double standard' apabila tidak membantah konsert-konsert penyanyi tempatan dan luar negara seperti Dewa dan Noah.

Klik untuk gambar besar

Menerusi hantaran terbaru di Instagram (IG), PU Syed, 40, menyatakan dia tidak mempunyai kuasa untuk mengawal atau menghalang konsert daripada berlangsung dalam negara ini.

Syed turut memuat naik paparan skrin komen daripada netizen yang memintanya untuk menegur konsert Dewa yang berlangsung pada malam Jumaat, menerusi hantaran yang sama.

Dalam pada itu, Syed atau nama sebenarnya Syed Mohd Bakri Syed Ishak berkata tugas mencegah kemungkaran adalah tugasan umat Islam bersama bukan terletak di bahu pendakwah sahaja.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AZHAR SULAIMAN BERI PELUANG 'SOUND' ANAK KEMBARNYA SEMPENA HARI LAHIR

Pelakon Azhar Sulaiman menerusi laman Instagram telah memuat naik video bersama anak kembarnya, Kasih Iris Leona dan Andika Rees Pahamin sempena ulang tahun kelahiran mereka.

Dalam entri tersebut, Azhar turut berseloroh meminta pengikutnya 'sound' Leona dan Andika: "Selamat hari jadi ke-19 kepada anak kembar saya, korang 'sound' mereka sikit," kata Azhar.

Anak-anaknya terpinga-pinga dan terus mengucapkan terima kasih kepada yang memberi ucapan hari jadi kepada mereka. Azhar di adalam kapsyen juga menasihati anaknya supaya menjaga tingkah laku: "Behave ok Twins," tulisnya.

Muat naik berkenaan telah mendapat perhatian pengikutnya yang rata-ratanya menyifatkan Azhar sebagai bapa yang baik dan bersahaja ketika bersama anak-anak.

Klik untuk gambar besar

"Sound dengan doa je," kata salah seorang pengikutnya. - "Bang bagus la cara abang dengan anak, saya suka cara abang," puji salah seorang peminatnya. - "Meh nak 'sound' sikit... Happy Birthday twins," ucap salah seorang warga maya.

Baru-baru ini, Leona menerima kecaman netizen selepas pakaiannya disifatkan terlalu menjolok mata dan tidak sopan.

Untuk makluman, Azhar berkahwin dengan isterinya, Chempaka Emalin Pahamin dan mereka dikurniakan tiga cahaya mata. Anak sulung pasangan ini bernama Kasih Leia Ixora yang berusia 22 tahun dan sepasang kembar, Andika Rees Pahamin dan Kasih Iris Leona.

www.myartis.com / Sumber & foto: Astro Gempak & Instagram Azhar Sulaiman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZURA & FATTAH AMIN DIPUJI BERSIKAP 'HUMBLE' MELAWAT JAHIDAH: "FAZ MENANGIS KAT LUAR BILIK..."

Baru-baru ini, pasangan selebriti terkenal, Fattah Amin dan Fazura telah membuat lawatan ke rumah bagi melihat keadaan Jahidah Nordin yang menjadi mangsa keganasan rumah tangga.

Lawatan pasangan ini dikongsikan adik kepada Jahidah iaitu Fauziah Nordin menerusi laman Facebook miliknya. Perkongsian itu telah mendapat perhatian dimana mereka dipuji bersikap rendah diri walaupun bergaul dengan orang biasa.

"Rezeki dapat jumpa Fazura & Fattah amin .. memang humble sangat pasangan ni, peramah tak kekok bergaul..," kata Fauziah.

Dalam pada itu, Fauziah turut menceritakan bagaimana Fazura berasa sebak ketika melihat keadaan kakaknya yang terlantar sakit.

Klik untuk gambar besar

"Masa nak masuk bilik tengok kakak, Fazura tak boleh nak masuk sebab dia dah sebak menangis kat luar bilik. Tak sanggup tengok keadaan Kak Jahidah. Suami dia pujuk dia kuatkan hati tengok Kak Jahidah," tuturnya.

Pada akhir coretannya, wanita itu sempat berterima kasih kepada kedua pasangan selebriti berkenaan serta Team mukmin pro yang sudi datang melawat.

Untuk makluman, kisah Jahidah Nordin sebelum ini mendapat perhatian apabila dia mengalami kecederaan serius pada kepala dan koma selepas menjadi mangsa pukul suami di rumah mereka di Johor Bahru.

Selepas kejadian itu, difahamkan Jahidah masih lagi tidak mampu memberi sebarang tindak balas dan kini dijaga oleh adiknya, Fauziah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT PERSIAPAN RAYA MENGEJUT - AZADAN RABBANI ALAMI SAKIT PINGGANG YANG SERIUS

"Biasalah... semua orang sibuk buat persiapan memandangkan kita 'Raya mengejut'. Jadi masing-masing beraya betul-betul. Bila dengar pengumuman besok nak raya, suasana agak kelam kabut. Saya pun sibuk masak pelbagai menu dan rebus ketupat sampai jam 4 pagi baru siap.

"Esoknya saya terus beraya macam biasa. Pagi raya kedua sebenarnya tiada apa-apa, okey sahaja. Saya duduk atas sofa, membongkok ambil handphone jatuh dan duduk semula," ujar ketua kumpulan Rabbani iaitu Azadan Abdul Aziz yang berkata pengumuman Raya mengejut pada Ahad lalu itu meninggalkan kesan terhadapnya.

Akibat bertungkus lumus menyiapkan juadah Raya, Azadan, 49, mengalami masalah sakit pinggang yang serius sehingga terpaksa dibawa berjumpa doktor. Menurutnya apabila hendak bangun ke dapur, dia terasa pinggangnya seakan direntap dan meletup berbunyi kuat. Dia bersyukur kerana doktor datang ke keretanya buat pemeriksaan dan bagi suntikan.

"Saya kemudian terduduk semula terus sakit tak boleh bangun. Ketika itu juga saya teramat panik. Ia kali pertama saya kena. Selepas itu saya dah tak boleh bangun. Tengahari itu saya dibawa ke klinik dari Semenchu ke Bandar Penawar yang biasanya ambil 10 minit sahaja. Tapi kali ini ia ambil masa sejam setengah kerana jalan yang amat sesak ditambah ada kemalangan pula.

"Selepas itu anak saudara saya berunding dengan doktor minta turun kerana saya pun tak larat tak boleh bergerak sangat. Nak bongkok dan buat apa pun tak boleh. Pergerakan kena berhati-hati.

"Doktor bagi ubat dan ubat tahan sakit minta saya makan. Katanya semalam (Rabu) kalau tak okey dia suruh datang X-Ray. Tapi malam itu, saya urut juga, selain makan ubat tahan sakit dan terus tidur. Pagi semalam rasanya agak okey dan apabila petang keadaan saya semakin baik.

"Doktor kata saya alami masalah urat dan otot. Tapi nak kata saya angkat benda berat semasa malam Raya tak juga. Tapi agaknya benda dah nak kena. Mungkin juga faktor pemakanan tak betul dan sebab nak membongkok buat saya jadi begini.

"Dah masuk dua hari, saya masih sakit tapi boleh bangun. Apapun saya hanya berehat di rumah. Ia tak pernah terjadi sebelum ini. Cuma sakit lebih teruk yang saya kena sebelum ini ialah batu karang di buah pinggang ketika buat persembahan di Kuantan sekitar dua tahun lalu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK MAHU GADAI MARUAH" - SALINA SAIBI TOLAK BERKEMBAN

Disebabkan enggan berpakaian separuh bogel atau berkemban, pelakon Salina Saibi memberitahu yang dia terpaksa menolak tawaran sebuah filem epik itu.

Salina, 36, berkata dia membuat keputusan itu selepas berfikir panjang dan berbincang dengan suaminya, Azmir Osman.

"Saya ada menerima tawaran berlakon untuk sebuah filem epik dua bulan lalu. Pada mulanya memang sangat teruja.

"Tapi bila berborak dengan pihak produksi memberitahu dalam filem itu saya perlu berkemban setiap masa dan ada babak mandi air terjun saya jadi berat hati.

Klik untuk gambar besar

"Selepas berfikir panjang dan berbincang dengan suami, saya terpaksa menolak tawaran tersebut," kata Salina.

Tambah Salina, biarpun sudah lama tidak muncul dalam mana-mana filem namun dia lebih mementingkan maruahnya dan menganggap ia bukan rezekinya.

Bagi pelakon drama bersiri 'Gerak Khas' ini, dia tidak perlu melakukan sesuatu seperti itu hanya semata-mata untuk membintangi sesebuah filem.

"Sebenarnya saya dah lama tak berlakon filem dan bila dapat tawaran itu sudah tentu rasa teruja. Tapi nak buat macam mana, pakaian itu terlalu seksi.

"Memanglah saya ada berpakaian seksi tapi tidaklah sampai mahu berkemban. Saya pun sudah berkeluarga dan ada anak perempuan. Saya tidak mahu gadaikan maruah demi nak berlakon filem," ujarnya.

Dalam pada itu, Salina percaya ada hikmah dan rezeki yang datang selepas menolak tawaran tersebut. Lagipun, kata Salina, sekarang ini dia masih terikat dengan drama 'Gerak Khas'.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BELLA ASTILLAH: "KAMI AKAN MENANTIMU DENGAN SABAR"

Menerusi satu entri yang dimuat naik di laman Instagram, penyanyi dan pelakon Bella Astillah telah berkongsi memori foto sewaktu bercuti bersama suami yang juga merupakan seorang penyanyi dan pelakon, Aliff Aziz lebih kurang setahun yang lalu.

Menurut Bella, dia bersama anak-anak akan sentiasa setia menunggu Aliff sehingga tamat menjalani tempoh hukuman. Malah, penyanyi lagu Tenang itu turut mendedahkan bahawa anak keduanya, Ara Adreanna sudah tidak sabar untuk berjumpa dengan bapanya itu.

"#throwback. This pic was taken last year. We'll be waiting for you patiently b. Stay strong and pls know that we loves you so much! (Andddd ur beautiful princess @araadreanna tak sabar nak jumpa her daddy tau👧🏻) #countingdays," tulisnya.

Klik untuk gambar besar

Menerusi ruangan komen pula, rata-rata netizen memberikan kata-kata semangat buat Bella selain turut mendoakan agar segala urusan keluarganya dipermudahkan.

Terdahulu, menurut laporan Berita Harian, Aliff telah dijatuhi hukuman penjara selama 14 hari dan turut dikenakan denda sebanyak RM 1,518 ($500) selepas didapati bersalah kerana mencuri serta berkelakuan tidak senonoh ditempat awam oleh Mahkamah Singapura pada Selasa.

www.myartis.com / Sumber & foto: Media Hiburan & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR DENGAN SUAMI - ALYAH PELIK TAK TUNJUK SALAH, TUNJUK PUN SALAH

Penyanyi Datin Alyah telah menerima komen berbaur sindiran dan ia muncul sejurus dia muat naik hantaran gambar bersama suaminya, Datuk Ramli MS, semalam. Menurut Alyah yang juga penyanyi lagu 'Meluruh' itu, dia mengambil pendekatan menyekat pengguna akaun berkenaan.

"Tak tunjuk gambar dengan suami, dituduh macam-macam. Apabila muat naik di Instagram, lain pula dicakap. Apa yang netizen nak sebenarnya? Tak fahamlah dengan orang yang busuk hati. Saya muat naik detik bahagia, perkongsian dan rasa syukur. Rasanya tak kacau orang pun, tapi masih ada yang masuk Instagram saya bagi ayat sindiran.

"Kalau nak caci, maki dan hina saya di ruangan lain saya memang tak ambil peduli, tapi apabila masuk Instagram saya dan komen dengan ayat sindiran yang anda sendiri tidak tahu cerita dari awal, bermakna anda masuk rumah saya dan buat hal dalam rumah saya. Takkan saya nak diam. Saya mesti simbah air panas dengan orang macam ini. Biar dia tahu adab masuk rumah orang," katanya.

Klik untuk gambar besar

Alyah menjelaskan keterangan gambar 'I'm not ur bibik anymore, Kita seri bro' itu merujuk kepada hantaran yang pernah dimuat naik ketika program Gegar Vaganza musim ketujuh berlangsung tahun lalu.

"Ramai sangat yang buat spekulasi mengenai kapsyen bibik ni. Kapsyen ini sambungan gurauan saya untuk gambar saya bersama suami semasa peringkat separuh akhir GV yang lalu. Jadi tak perlulah menokok tambah cerita yang tak ada. Apa yang lepas tu biarlah berlalu," tulisnya.

Gambar memaparkan Alyah dan suami berpakaian sedondon warna kuning itu diambil ketika majlis pernikahan anak perempuan Ramli hasil perkahwinan dengan Jennifer Thompson, baru-baru ini.

www.myartis.com / Sumber & foto: Harian Metro & Instagram Alyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBELUM INI HATI TAK TENANG..." - ZARA ZYA NAFI BERTUDUNG KERANA NAK KAHWIN

"Kehidupan selepas penghijrahan ini saya rasa tenang, gembira dan lebih dekat dengan Allah. Sebelum ini, saya selalu terfikir kenapa hati tak tenang... ada saja masalah.

"Sekarang Alhamdulillah... Allah permudahkan segala urusan dan ia buatkan kehidupan saya lebih gembira. Tapi hijrah yang saya lakukan ini tiada kena mengena dengan nak kahwin.

"Saya berhijab atas kehendak diri sendiri. Tak ada siapa suruh atau bukan sebab nak kahwin," demikian kata pelakon Zara Zya yang mengakui kehidupannya kini lebih tenang dan gembira selepas melakukan penghijrahan dengan memakai tudung sejak September lalu.

Menurut Zara atau nama sebenarnya Zainurul Razia Mohd Zainuddin, 35, keputusan untuk bertudung itu bukan disebabkan mahu mendirikan rumah tangga namun ia datang daripada hatinya sendiri.

Klik untuk gambar besar

Sebelum ini, Zara memuat naik gambar bertudung di Instagram hingga menarik perhatian peminat yang menyukai imej yang digayakan. Sekitar penghujung September lalu, Zara meluahkan rasa syukur apabila sekian lama memendam hasrat berhijrah hingga akhirnya membulatkan tekad untuk bertudung.

Dalam pada itu, pelakon drama 'Korban Kasih' ini memberitahu biarpun penampilannya kini berbeza namun dia bersyukur kerana masih menerima banyak tawaran berlakon.

Penghijrahan yang dilakukan itu turut mendapat sokongan peminat dan ada juga segelintir pihak beranggapan dia berhijab disebabkan perniagaan jualan tudung yang pernah diusahakan sebelum ini.

"Alhamdulillah... sejak saya berhijab ini, banyak juga saya terima tawaran berlakon. Rezeki saya memang tak pernah putus. Apabila dah berhijrah ni, ramai yang suka.

"Dapat banyak feedback yang positif walaupun ada juga segelintir pihak yang cakap saya bertudung sebab saya ada jual tudung. Tapi saya tak kisah pun apa orang nak kata.

"Sebabnya, perniagaan tudung itu dah lama saya lakukankan ketika saya masih free hair lagi. Cuma, saya berehat sekejap dan sekarang saya kembali aktif berniaga tudung semula," ujarnya.

www.myartis.com / Sumber & foto: mStar & Instagram Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - KEMESRAAN AIDIL ZAFUAN DENGAN 'SI DIA'

Gambar mesra pemain bola sepak Aidil Zafuan yang juga bekas suami Rita Rudaini dengan seorang wanita yang dipercayai bernama Zarema Zainal. Menariknya, jika dulu mereka hanya memberi pembayang... tetapi kini mereka sudah mula memberi respon positif.

Mungkinkah ini menandakan mereka berdua bakal memulakan hidup baru tidak lama lagi? Jika ya, marilah kita doakan agar mereka bahagia hingga ke jinjang pelamin hendaknya.


LEPAS SHAHIR AF - ERRA PULA AKUI PUNYAI HUBUNGAN ISTIMEWA

Jika baru-baru ini, Shahir Zawawi, 28, mengakui bahawa mereka mempunyai hubungan dan hubungan tersebut mendapat restu, kali ini Erra Fazira, 42, pula membuka mulut mengenai perhubungan mereka.

Erra mengakui bahawa dia memang sedang menjalin hubungan istimewa dengan bekas juara Akademi Fantasi musim kelapan itu.

Namun begitu, Erra menafikan dakwaan yang menyatakan mereka sudah mempunyai tarikh bagi melangsungkan hari bahagia mereka.

"Sebenarnya, dia (Shahir) yang patut membuka mulut dalam perkara ini kerana dia lelaki. Tetapi, setelah dia menyatakan perkara sebenar mengenai perhubungan kami bermakna dia benar-benar serius.

"Apapun, saya berasa lega kerana ibaratnya separuh beban saya sudah diluahkan oleh dia. Namun, dakwaan yang mengatakan kami akan bertunang atau berkahwin selepas hari raya ini sama sekali tidak benar.

"Saya tidak mahu tergesa-gesa membincangkan soal berumah tangga kerana masih terlalu awal dan belum lagi memasuki fasa seterusnya," ujar Erra dipetik sebagai berkata.

--- IKLAN ---

Dalam pada itu, Erra berkata, belum ada perbincangan di pihak keluarganya walaupun di pihak keluarga Shahir sudah merestui perhubungan tersebut.

"Saya belum lagi memberitahu ibu saya mengenai perhubungan ini. Insya-Allah, kalau ada jodoh, saya mengharapkan perkahwinan kali ini yang terakhir dan kekal selamanya," jelasnya.

Erra bagaimanapun menafikan dirinya berdolak-dalik mengenai perhubungan itu kerana dia hanya menafikan mengenai tarikh penyatuan mereka selepas hari raya ini seperti yang didakwa.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DEBARAN 11 DISEMBER - 3 GAMBAR KAD KAHWIN CHE TA & ZAIN SAIDIN

Gambar kad kahwin Rozita Che Wan dan Zain Saidin yang disebut-sebut sebagai perkahwinan termahal 2013 apabila mendapat tajaan lebih RM13 juta. Meskipun tinggal hanya lima hari sahaja lagi, namun mereka pastinya amat teruja menanti saat bahagia itu.

Artikel terdahulu:

RM13 JUTA, 28 PENAJA - 'WEDDING OF THE YEAR' CHE TA & ZAIN SAIDIN

Tambah-tambah bagi Zain saidin yang berkahwin buat kali pertama. Pastinya debaran jantungnya kian kencang berbanding Rozita yang mempunyai pengalaman lampau. Heh.


'BABY GIRL' SELAMAT DILAHIRKAN - PENANTIAN FIZO OMAR & ISTERI BERAKHIR

Setelah empat tahun menanti dengan sabar, akhirnya hasrat pasangan Fizo Omar dan Mawar Karim untuk menimang cahaya mata sudah termakbul apabila anak sulung mereka itu selamat dilahirkan kira-kira jam 4.01 semalam.

Difahamkan, isteri Fizo yang merupakan pengasas tudung Fareeda itu melahirkan seorang bayi perempuan dengan berat 2.78 kilogram di Pusat Perubatan Pantai Kuala Lumpur.

Berita gembira itu diumumkan oleh Fizo sendiri menerusi akaun Instagramnya dimana beliau juga turut mengucapkan terima kasih kepada orang ramai yang mendoakan kesejahteraan mereka.

"Alhamdulillah syukur. Mawar selamat melahirkan anak perempuan seberat 2.78kg pada jam 4.01 petang tadi. Terima kasih kepada semua yang mendoakan kami," tulis Fizo.

Klik untuk gambar besar

Untuk makluman, Fizo atau nama sebenarnya Wan Hafizul Wan Omar, 32, berkahwin dengan Mawar, 28, pada 10 November 2013.

Pasangan ini mendapatkan rawatan kesuburan pada 6 Januari tahun lalu selepas berkahwin lebih daripada dua tahun.

Tahniah sekali lagi kami ucapkan dan semoga dengan kehadiran orang baru akan memeriahkan lagi keluarga mereka.

www.myartis.com / Sumber: Fizo Omar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KENYATAAN 'BELI BERAS' - AISHAH NAFI AIBKAN SUAMI

"Marah betul sesetengah orang apabila saya menceritakan pengalaman sebagai isteri yang beli beras. Relax... saya sebut begitu kerana ia betul-betul terjadi. Bagi saya ia tak aib apa pun. Itu realiti pengalaman saya dan saya percaya ianya realiti ramai kaum wanita lain.

"Tak payah bertubi-tubi DM (direct message) nak maki hamun saya," demikianlah kata penyanyi Aishah apabila menerima banyak teguran dan cacian daripada pengikut media sosial kerana mendakwa bertindak membuka aib bekas suami.

Perkongsian Aishah atau Wan Aishah Wan Ariffin, 57, tentang pengalamannya sebagai seorang isteri yang bertanggungjawab membeli beras untuk keluarga mengundang rasa kurang senang banyak pihak.

Klik untuk gambar besar

"Saya tidak pernah merasa hidup sebagai seorang isteri yang dimanjakan dengan hadiah-hadiah. Seumur hidup saya la isteri yang membeli beras," tulisnya sebelum ini.

Rata-rata netizen terkejut dengan perkongsian berkenaan namun mendoakan agar penyanyi lagu 'Janji Manismu' itu diberikan kebahagiaan dan kesihatan yang baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERANGKAT KE SYRIA - PEMINAT PUJI ANUAR ZAIN TAMPIL BERAMBUT PENDEK, DOA DIPERMUDAHKAN

"Alamak. Rambut K-pop. Be safe, next time I'll join you!" - "Wah dah potong rambutlah..." - "Rambut baru... Safe flight." - "Nice haircut. Semoga dipermudahkan di sana," itulah tulis beberapa pengguna di laman Instagram yang memuji penampilan terbaharu penyanyi Anuar Zain dimana dia tampil berambut pendek ketika di perkarangan lapangan terbang sebelum berangkat ke Syria.

Menerusi hantaran di Instagram, Anuar yang berbaju merah diiringi oleh ahli keluarga dan kenalannya kelihatan ceria sebelum memulakan misi kemanusiaan bersama Syria Care untuk Kempen Ramadan Al Khair 10.0.

"Terima kasih hantar ke airport. Jumpa kalian dalam masa terdekat nanti," tulis pelantun lagu 'Lelaki Ini'.

Klik untuk gambar besar

Dalam misi berkenaan, Syria Care akan ke beberapa lokasi di Lubnan antaranya Tripoli dan Arsal yang mempunyai ramai pelarian Syria yang hidup dalam keadaan daif.

Bantuan kemanusiaan itu menyasarkan kutipan sebanyak RM4.1 juta untuk diagihkan kepada target sasaran penerima manfaat seramai 720,000 orang dari 15 April hingga 2 Mei 2022.

Bagaimanapun Syria care masih mengalu-alukan sumbangan dan tajaan daripada syarikat korporat, agensi dan pertubuhan untuk bekerjasama mengumpul dana. Sumbangan boleh dibuat menerusi akaun bank Syria Care iaitu Maybank (562106653575) dan CIMB (8601894560).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YE ANAK AKU KINI BEKAS BANDUAN" - ERMA FATIMA KONGSI KISAH ANAK ANGKATNYA

"Ini ANAK AKU yg ke 3. Dari umur dia satu hari aku pelihara dia. Aku berikan yg terbaik semampu aku. Sekolah.. agama.. kasih sayang... meskipun byk kekurangan aku. Berbagai dugaan aku terpaksa lalui untuk besarkn dia. Dan satu hari atas percaturan org tertentu anak aku kembali ke pangkuan ayah kandungnya.

"Hanya Allah yg tahu betapa hancurnya hati aku ketika itu. Dan Mei 2016 aku mendapat berita dia d tangkap polis dan d penjarakan. Sekali pun aku tak pernah jengok dia di penjara kerana aku kecewa.. sedih.. hancur hati ini... hanya keluarga lain yg pergi menziarahi dia. Semua d dlm keluarga aku menyangka aku dah buang dia dari hidup aku.

"Dan hari ini dia keluar dari penjara. Anak2 aku yg lain jemput dia di penjara dan bawak pulang ke rumah. Semua takut aku tk terima dia. Apa pun aku masih ibu dia walaupun aku tidak melahirkannya.. walaupun dia tinggalkan aku.. hancurkan hati aku TAPI aku tetap ibu dia. Ye ANAK AKU kini bekas seorang BANDUAN.

Klik untuk gambar besar

"Atas izinnya aku ingin berkongsi pengalaman ini dengan semua. Bila aku minta izin dia tanya aku.. "mama tak malu ke bg tahu org anak mama bekas banduan?". Aku cakap aku tak pernah malu memiliki anak yg d kurniakan Allah seperti apa pun dia kerana itulah dugaan paling besar dlm hidup aku yg aku terpaksa tempuh.

"Aku berkongsi semua ini bukan kerana aku mahukan simpati... aku mahu berkongsi dengan semua anak2 muda d luar sana tentang realiti hidup.. aku mahu keluarga yg memiliki anak2 seperti ini juga mendapat sedikit kekuatan dr cerita aku ini.

"Itu saja.. Nanti aku akn cerita lagi kenapa dan mengapa dia masuk penjara. #hadiahisrakmikrajbuatku #anakakubekasbanduan," demikian luahan pelakon, penerbit dan pengarah, Erma Fatima yang dia berkongsi kisah anak ketiganya, Ahmad Aifin, 21, yang dihukum penjara pada Mei 2016 di laman sosial bukan untuk meraih simpati.

Erma sebaliknya berkata, perkongsian itu bertujuan memberi pengajaran kepada golongan belia mengenai realiti kehidupan. Jelas Erma, sebelum memuatnaik entri itu, dia meminta izin anaknya untuk berkongsi pengalaman yang dilalui mereka.

Menerusi entri yang sama, Erma mendedahkan, dia berdepan pelbagai dugaan sepanjang membesarkan anaknya itu. Erma mengakui hatinya hancur dengan apa yang berlaku, terutama selepas mendapat tahu anaknya ditangkap polis, seterusnya dipenjarakan.

Katanya lagi, dia tidak pernah melawat anaknya itu ketika di penjara disebabkan terlalu sedih, namun sebagai ibu, dia tetap menerima Aifin, meskipun kini bekas banduan.

www.myartis.com / Sumber & foto: Berita Harian & Instagram Erma Fatima

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZULIN AZIZ MUATNAIK BERAT BADAN KINI 57KG - NETIZEN TEGUR, 'DAH KURUS JANGAN PAKAI KETAT'

"Yeay dah 57kg! Terima kasih banyak-banyak @dmagiadietmealz_hq dan team!" demikianlah kata pengacara dan penyanyi Zulin Aziz apabila berjaya mencapai berat badan idaman setelah berhempas pulas menguruskan badan dan kini sudah mencapai tahap ideal iaitu 57 kilogram.

Maka dengan itu, Zulin baru-baru ini telah berkongsi sebuah video di laman Instagram yang memaparkan dia sedang meraikan kejayaan itu untuk tatapan peminatnya. Dalam video berdurasi 12 saat itu, Zulin dilihat sedang menari-nari sambil memakai seluar denim.

Namun video tersebut telah dipadam sebelum dia memuat naik video baru yang lebih sopan. Ini berikutan penampilan Zulin yang memakai pakaian agak ketat, mungkin kerana niatnya ingin menunjukkan bentuk badannya yang ramping.

Menerusi laman komen, ramai netizen meminta Zulin untuk menjaga adab penampilan kerana dia merupakan seorang wanita bertudung dan tidaklah manis untuk dia  memakai pakaian yang ketat dan singkat. Mengimbas kembali, Zulin sebelum ini telah mengamalkan diet berasaskan telur dan dia akhirnya berjaya mendapatkan berat badan ideal berbanding berat badan asalnya iaitu 85 kilogram.

Klik untuk gambar besar

www.myartis.com / Sumber & foto: Beautifulnara & Instagram Zulin Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - WAJAH COMEL KAYLA REYSHA, ANAK DIANA & ZAMARUL

Pada 22 Ogos lalu, pasangan pelakon Diana Rafar dan Zamarul Hisham telah menyambut kelahiran anak kedua mereka yang diberi nama Kayla Reysha.

Jika kebanyakan pasangan selebriti lain memilih untuk tidak berkongsi wajah anak mereka yang baru dilahirkan, berbeza pula Diana dan Zamarul.

Menurut Diana, dia dan suami mengambil pendekatan berbeza kerana ingin berkongsi khabar gembira dengan peminat.

"Kelahiran ini adalah perkara baik, jadi saya dan suami mengambil keputusan untuk berkongsi dengan masyarakat. Malah, kami juga tidak menyorokkan wajah anak.

"Namun, saya dan suami tidak mempunyai niat lain melainkan sekadar ingin berkongsi bagi tatapan peminat. Alhamdulillah saya menerima banyak ucapan tahniah dan doa," katanya.

Klik untuk gambar besar

Pada masa sama, Diana dan Zamarul juga mewujudkan akaun Instagram anak perempuan nya menggunakan nama Kayla Reysha.

Diana menjelaskan, akaun itu bukan bertujuan mencipta populariti anaknya, tetapi lebih kepada kenangan.

"Akaun ini diwujudkan selepas dia dilahirkan. Saya bimbang jika gambarnya hilang, jadi Instagram adalah cara terbaik. Mungkin ada yang beranggapan kami sengaja mencari glamor, tetapi tidak.

"Sekurang-kurangnya kalau kami berkongsi daripada sekarang, ia boleh menjadi kenangan buat kami sekeluarga. Pada masa sama, setiap gambar yang dimuatnaik adalah catatan perjalanannya.

"Insya-Allah jika anak sudah besar nanti, dia boleh melihat gambarnya semasa kecil. Peminat juga boleh melihat segala aktiviti anak kami," jelasnya.

Bercerita mengenai khabar gembira itu, Diana tidak menjangka bersalin lebih awal dari tarikh sepatutnya iaitu pada 10 September.

"Pagi kelmarin saya rasa lain macam dan ada tanda mahu bersalin. Saya terus mengajak suami ke hospital untuk membuat pemeriksaan. Doktor memaklumkan sudah ada bukaan 2cm dan terus dimasukkan ke wad.

"Kali ini cepat sangat. Allah permudahkan saya bersalin secara normal tanpa sebarang masalah. Biarpun sepanjang hamil pelbagai dugaan dilalui membabitkan alahan dan emosi, Allah gantikan dengan sesuatu yang mudah," ujarnya.

Diana turut meluahkan rasa syukur apabila hajatnya untuk dikurniakan anak perempuan dimakbulkan Allah.

"Tidak terbalas kuasa Allah. Ketika disahkan hamil, saya memang tak berhenti berdoa agar dikurniakan anak perempuan. Bukan apa, ketika hamil anak sulung lagi saya berdoa perkara sama. Namun, belum rezeki kami.

"Biarpun ketika membuat ujian imbasan kehamilan doktor mengesahkan jantina anak perempuan, saya tidak mahu terlalu berharap.

"Sehinggakan barang keperluan anak pun kami tidak sediakan lagi. Disebabkan itu apabila selamat bersalin, saya terus bertanya jantina anak kepada doktor.

"Memang tidak dapat digambarkan perasaan ketika itu. Saya berasa sangat bersyukur dengan anugerah ini," tuturnya.

Diana yang telah keluar hospital pada 24 Ogos lalu itu berpantang di rumah kakak memandangkan suaminya itu sibuk mengacara rancangan travelog.

"Memandangkan suami sibuk dengan tugasan mengacara rancangan travelog, jadi saya menjalani tempoh berpantang di rumah kakak.

"Dalam masa sama, suami sudah mendapatkan khidmat bidan bagi membantu saya," katanya yang mempunyai seorang anak lelaki, Kashfi Haiqal yang berusia tujuh tahun.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JANNA NICK TERBANG KE ITALI UNTUK 'HEALING' SAMBIL NIKMATI SUASANA

"If it's destroying you, Then it's not love. ✌🏻 - (Jika itu memusnahkan kamu, itu bukan cinta)," demikianlah tulis pelakon Janna Nick menerusi muat naik terbaru di laman Instagram miliknya dimana dia memberitahu jika sesuatu perkara itu memusnahkan diri maka ia bukan cinta.

Spekulasi mengenai hubungan Janna dan kekasihnya yang juga pelakon, Dini Schatzmann terus bertiup kencang apatah lagi kedua-duanya masih mengunci mulut berhubung dakwaan sudah berpisah.

Terkini, Janna atau nama sebenarnya Nurul Janna Muner, 27, berkongsi foto sedang berehat di bilik hotelnya dipercayai di Rome, Itali. Bagaimanapun, pelakon itu menutup ruang komen pada hantaran tersebut.

Dalam pada itu, Janna turut berkongsi video dia sedang 'healing' sambil menikmati suasana tempat penginapannya. Dalam video tersebut, Janna dilihat bersendirian di dalam bilik hotel tersebut sambil termenung membuang pandangan ke luar jendela sebelum terbaring di atas katil.

Klik untuk gambar besar

Janna yang mula menjalinkan hubungan cinta dengan Dini sejak Jun 2019 itu turut menggunakan lagu nyanyian Bebe Rexha berjudul 'Me, Myself & I' bagi menggambarkan keadaannya ketika ini.

Sebelum ini, Janna memberitahu pelakon Puteri Sarah yang terserempak dengannya di Lapangan Terbang Antarabangsa Kuala Lumpur (KLIA) mahu ke Eropah mencari ketenangan.

Bagaimanapun sehari selepas itu, kelibat Janna dan Dini muncul dalam video yang dikongsi pelakon Alvin Chong menerusi akaun TikTok miliknya memberi harapan bahawa pasangan itu masih bersama.

Pasangan itu dilihat ceria menari bersama-sama mengikut rentak lagu terbaharu Alvin berjudul 'Mengapa Ku Rasa Terseksa'. Pun begitu tidak dapat dipastikan bila Alvin merakamkan video berkenaan sebelum dikongsi ke laman sosial miliknya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PENUH BERMAKNA" - IZREEN & UDE ADAKAN MAJLIS TAHNIK, AQIQAH AARON IBRAHIM

"Terima kasih bagi mereka yang menjayakan majlis tahnik dan aqiqah semalam. Serba sederhana tapi penuh bermakna," kata pelakon Izreen Azminda yang telah mengadakan majlis tahnik serta aqiqah semalam untuk anak keduanya, Aaron Ibrahim yang selamat dilahirkan pada 29 Jun lalu dengan berat 2.85 kg di sebuah hospital swasta ibu kota.

Menurut Izreen majlis tersebut diadakan dalam keadaan sederhana namun penuh bermakna untuk dirinya dan suami, pemuzik bebas Ude Wahid. Izreen memuatnaik foto mereka bertiga di sekitar majlis terbabit. Namun, Izreen belum lagi mendedahkan wajah anaknya kepada umum.

Dalam pada itu, Izreen turut mengambil kesempatan mengucapkan selamat ulang tahun perkahwinan yang kedua kepada Ude. Izreen dan Ude atau nama sebenarnya Muhammad Radzi Abdul Wahid telah mendirikan rumah tangga pada 8 Ogos 2017 di Damansara, Petaling Jaya secara tertutup.

Terdahulu, Izreen pernah berkahwin dengan jurukamera, Muhammad Riza pada 2012 dan berpisah pada  2014. Hasil perkahwinan mereka dikurniakan seorang cahaya mata lelaki Muhammad Adrian Umar. Ude juga memiliki dua orang cahaya mata lelaki iaity Arish Muqri, dan Ariq Muqri, hasil perkahwinan pertama dengan Intan Liana Saleh.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::